
(Z/ra    missionens  /> ræsideniskab 

Herren  har  altid  forberedt  sine  udvalgte  på  en  ganske  natur- 
lig måde. 

Han  valgte  sine  apostle  Og  bad  dem  følge  ham.  Han  talte  med 
dem  og  underviste  dem.  Når  han  talte  til  mængden,  var  apost- 
lene tilstede,  og  de  blev  på  den  måde  oplært  i,  hvordan  man  kan 
blive  lærer  for  folket. 

Efter  at  de  var  blevet  belært  en  tid,  ordinerede  han  dem,  og 
de  fik  stadigvæk  undervisning  lige  til  hans  korsfæstelse. 

David  blev  udvalgt,  da  han  kun  var  en  dreng,  men  var  nødt 
til  selv  at  høste  erfaringer,  som  hjalp  ham  i  hans  høje  stilling. 

Samuel  blev  kaldet  og  undervist  fra  ung  mand  til  voksen  pro- 
fet. 

I  denne  måned  fejrer  vi  en  dato,  som  betyder  uendelig  meget 
inden  for  Kirken.  Den  15.  maj  for  128  år  siden  blev  endnu  et 
led  sat  ind  i  den  lange  undervisningskæde,  som  Joseph  Smith 
fik;  først  så  han  som  dreng  i  sit  femtende  år  Faderen  og  Sønnen 
og  talte  med  dem.  Han  så  og  talte  med  Moroni  adskillige  gange, 
og  så  kom  den  dag,  da  han  blev  ordineret  gennem  håndspålæg- 
gelse af  Johannes  Døberen.  Myndighed  til  at  handle  for  Gud 
blev  gengivet  til  jorden  med  følgende  ord: 

»I  Messias's  navn  overdrager  jeg  jer,  mine  medtjenere,  Arons 
præstedømme,  som  ejer  nøglerne  til  engles  betjening  og  til  om- 
vendelsens evangelium  og  til  dåb  ved  nedsænkning  til  synder- 
nes forladelse,  og  dette  skal  aldrig  mere  tages  fra  jorden,  førend 
Levis  sønner  atter  frembringer  et  offer  for  Herren  i  retfærdig- 
hed«.  (L.  &  P.,  13.  afsnit). 

Dette  besøg  af  Johannes  åbnede  døren  til  erfaringer  og  vel- 
signelser, blandt  andet  ret  til  at  binde  på  jorden,  og  det  vil 
blive  bundet  i  himlen,  og  løse  på  jorden,  og  det  vil  blive  løst  i 
himlen. 

Holger  P.  Petersen,  missionspræsident. 

en  nyiaest  til  moder 

Af  Præsident  David  O.  McKay. 

Moderskabet  er  den  ting  i  verden,  som  på  bedste  måde  tjener  som 
eksempel  på  de  af  Gud  givne  dyder:  skabelse  og  opofrelse.  Selv  om 
det  bringer  kvinden  nær  til  dødens  bred,  fører  moderskabet  hende 
også  ind  til  selve  livets  kilder  og  gør  hende  til  medarbejder  hos  Ska- 
beren ved  at  give  ånder  dødeligt  liv.  Kunstnere  kan  gøre  nye  syner 
virkelige,  digtere  kan  udtrykke  tanker,  der  aldrig  er  kendt  før  eller 
iklæde  gamle  tanker  mere  klædelig  dragt,  ingeniører  kan  omskabe  ør- 
kener til  frugtbare  marker  og  fylde  dem  med  voksende  byer  og  blom- 
strende landsbyer,  videnskabsmænd  kan  opdage  nye  grundstoffer  og 
ved  forskellige  kombinationer  deraf  skabe  midler,  der  kan  bidrage  en- 
ten til  fremgang  eller  ødelæggelse  —  alle  disse  er  på  en  måde  skabere 
af  ukendte  ting;  men  en  moder,  som  i  overensstemmelse  med  den 
evige  lov  bringer  en  udødelig  ånd  til  verden,  har  førstepladsen  i  ska- 
belsens rige. 

Moderskabet  er  den  størst  mulige  indflydelse  på  det  gode  eller  det 
dårlige  i  det  menneskelige  liiv.  Billedet  af  moderen  er  det  første,  der 
sætter  sit  præg  på  det  ubeskrevne  blad  i  det  lille  barns  sind.  Det  er 
hendes  omsorg,  der  først  vækker  en  følelse  af  sikkerhed,  hendes  kys 
er  det  første  tegn  på  kærlighed,  hendes  sympati  og  ømhed  den  første 
forsikring  om,  at  der  findes  kærlighed  i  verden.  Ganske  vist  kommer 
der  en  tid,  hvor  faderen  indtager  sin  plads  som  et  eksempel,  og  her 
synes  han  hos  den  dreng,  der  er  ved  at  blive  stor  og  som  stræber  ef- 
ter at  udvikle  mandlige  egenskaber,  udadtil  at  vende  sig  fra  de  bli- 
dere og  ømmere  egenskaber,  som  hans  moder  har  fremelsket.  Dog 
bliver  den  indflydelse,  der  er  indpodet  i  ham  i  de  første  år  af  hans 
barndom  ved  med  at  hænge  ved  ham  og  gennemtrænger  hans  tanker 
og  hans  sind  lige  så  tydeligt,  som  duften  hænger  ved  hver  enkelt 
blomst.  I  mere  end  eet  tilfælde  i  den  fyrige  unges  liv  har  denne  lang- 
varige indflydelse  vist  sig  at  være  en  vogter  i  fristelsens  time. 

Hvis  enhver  moder  kunne  udøve  denne  indflydelse  på  sine  sønner 
og  døtre,  ville  vi  have  megen  lidt  grund  til  eller  behov  for  at  have 
vore  fredens  vogtere.  Her  er  en  indflydelse,  der  er  større  i  sin  ved- 
varende kraft  end  frygten  for  landets  love,  forvisning  fra  samfundet, 
eller  frygten  for  at  overtræde  Guds  bud!  1  et  øjebliks  ungdommelig 
dumdristighed  kan  den  unge  måske  fornægte  et  eller  flere  af  disse 
bud  og  gøre,  hvad  hans  hede  blod  byder  ham,  men  i  det  kritiske  øje- 
blik har  glimtet  af  en  moders  faste  tillid,  overbevisningen  om  den 
sorg,  hun  vil  føle,  hvis  han  svigter  sandheden,  givet  ham  kraft  til  at 
modstå  den  påvirkning,  som  kunne  ødelægge  hele  hans  fremtid. 

Moderskab  er  blot  et  andet  navn  for  opofrelse.  Fra  det  øjeblik,  det 
lille,  hjælpeløse  barn   bliver  lagt  på  puden  ved  siden  af  hende,  giver 

hun  dagligt,  ja  hver  time,  af  sit  liv  til  sine  kære.  Det  er  ganske  rig- 
tigt blevet  sagt,  at  det  lille  barn  får  styrke  i  begyndelsen  fra  hendes 
bryst,  men  altid  fra  hendes  hjerte.  Gennem  hele  barndommen  og 
ungdommen,  ja,  selv  efter  at  hendes  døtre  selv  bliver  mødre  og  hendes 
sønner  fædre,  ofrer  hun  ømt  og  kærligt  sin  tid,  sin  behagelighed,  sine 
fornøjelser,  sin  tiltrængte  hvile  og  rekreation  og,  om  nødvendigt,  sit 
helbred  og  sit  liv  for  dem.  Intet  sprog  kan  udtrykke  den  magt,  der. 
skønhed  og  det  heltemod,  der  findes  i  en  moders  kærlighed. 

Det  er  en  sådan  kvinde,  der  skaber  mandens,  sønnens  eller  brode- 
rens karriere.  Det  er  blevet  sagt,  at  en  mand  har  fremgang  og  nyder 
æren  af  samfundets  bifald,  når  en  rolig,  lille  kvinde  i  sandhed  har 
gjort  det  muligt  —  ved  sin  takt  og  sin  opmuntring  har  fremkaldt  det 
bedste  i  ham,  har  haft  tro  på  ham,  når  hans  egen  tro  er  sygnet  hen 
og  har  opmuntret  ham  med  usvigelig  sikkerhed. 

Heldig  er  det  menneske,  der  kan  gå  til  moder,  når  han  er  glad,  og 
dele  hendes  glæde  ved  mindet  eller  igen  modtage  hendes  velsignelse 
i  virkeligheden.  Dobbelt  heldig  er  den  unge  mand,  hvis  kærlige  mo- 
ders ledsagelse  er  en  daglig  vejledning  og  inspiration.  Dobbelt  velsig- 
net er  den  unge  pige,  hvis  liv  bestandig  udstråler  en  kærlig  moders 
rene,  selvopofrende  indflydelse.  Præsident  David  O.  McKay. 


Il lånedens    spørgsmål 


Af  Joseph  Fielding  Smith,  præsident  for  De  Tolv  Apostles  Råd. 

Salvelse  af  de  syge. 

Spørgsmål: 

Vi  har  en  fireside  for  de  halvfjers,  som  diskuterer  Lære  og  Pagter, 
og  under  en  diskussion  opstod  der  nogle  spørgsmål,  som  ingen  havde 
nogen  bestemt  kundskab  om,  og  som  vi  derfor  gerne  vil  have  besvaret. 

»Hvis  en  mand  var  alene  med  en  syg,  kunne  han  så  salve  med  olie 
og  give  velsignelsen  og  bekræfte  den  selv?« 

»Er  det  rigtigt  at  salve  de  syge  dele  af  legemet?« 

»Er   det  tilladeligt  at   tage   olien   indvortes?« 

»Er  det  rigtigt  af  en  ældste  at  tage  en  broder,  der  holder  det  aron- 
ske præstedømme,  med  sig  for  at  hjælpe  med  salvelsen  af  de  syge?« 

»Hvis  en  mand  og  hans  hustru  var  alene  med  en  syg  person,  kunne 
han  så  salve  med  olie  og  så  bekræfte  salvelsen  med  sin  hustru  til 
hjælp,  idet  hun  bruger  det  præstedømme,  hun  iholder  sammen  med 
sin  mand?« 

»En  broder  siger,  at  når  et  menneske  bliver  salvet,  vil  de  synder, 
dette  menneske  har  begået,  blive  ham  tilgivet.  Hvorledes  får  ældsten 
magt  til  at  tilgive  synder?« 

Svar: 

1  de  sidste  par  uger  er  der  modtaget  adskillige  spørgsmål  fra  for- 
skellige dele  af  Kirken  angående  disse  og  lignende  spørgsmål  i  for- 
bindelse med  salvelsen  af  de  syge.  Derfor  synes  en  indgående  artikel 
om  spørgsmålet  salvelsen  at  være  på  sin  plads,  således  at  disse  for- 
skellige punkter,  som  tilsyneladende  ikke  forstås,  kan  blive  gjort  klare, 
så  der  ikke  skal  findes  nogen  forvirring  blandt  medlemmerne,  der 
holder  præstedømmet. 

Salvelse  af  de  syge  har  været  en  ordinance  i  evangeliet,  der  er 
blevet  praktiseret  lige  fra  den  begyndelse,  da  præstedømmets  myn- 
digbed var  på  jorden.  Den  almindelige  fremgangsmåde  er  anført  hos 
Jakob: 

»Lider  nogen  blandt  jer  ondt,  skal  han  bede;  er  nogen  vel  til  mode, 
skal  han  synge  lovsange! 

Er  nogen  iblandt  jer  syg,  skal  han  kalde  menighedens  ældste  til 
sig,  og  de  skal  bede  over  ham,  efter  at  de  i  Herrens  navn  har  salvet 
ham  med  olie. 

Så  vil  troens  bøn  frelse  den  syge,  og  Herren  skal  rejse  ham  fra  syge- 
lejet, og  har  han  begået  synder,  skal  det  tilgives  ham«.  (Jakob  5:13-15). 

Vi  læser  i  Det  nye  Testamente,  hvorledes  Jesus  lagde  sine  hænder 
på  mennesker  og  helbredte  dem.  (Mark.  6:5,13;  16:18;  Luk.  13:12-13). 
Undertiden  helbredte  Frelseren  dem  blot  ved  et  ord  på  grund  af  den 
store  tro  hos  de  syge,  men  hans  befaling  til  disciplene  var,  at  de 
skulle  lægge  deres  hænder  på  de  syge.  Denne  ordinance  var  ikke  en, 
der  blev  indført  for  første  gang  i  Tidernes  Midtes  Uddeling,  for  i  Det 
gamle  Testamente  findes  der  utallige  tilfælde  af  helbredelse.  To  me- 
get interessante  tilfælde  er  vækkelsen  af  enkens  søn  ved  Elias  (1. 
Kong.  17:19-24),  og  en  lignende  opvækkelse  fra  de  døde  af  den  sjune- 
mitiske  kvindes  son  (2.  Kong.  4:25-35).  Denne  store  gave  tilkendegav 
sig  efter  Jesu  opstandelse  under  apostlenes  ophold  på  jorden.  Efter 
deres  død  ophørte  de  åndelige  gaver,  og  salvelsen  med  olie  og  vel- 
signelsen af  de  syge  hørte  op,  ikke  fordi  disse  gaver  ikke  længere  var 
nødvendige,  men  fordi  troen  var  forsvundet  fra  menneskenes  sjæle, 
Og  præstedømmet  var  taget  bort  fra  jorden.  Derfor  har  man  hørt  det 
råb,  at  disse  gaver  kun  var  beregnet  på  apostlenes  dage  og  ikke  læn- 
gere er  nødvendige.  Ikke  desto  mindre  har  der  været  mange  tilfælde, 
hvor  oprigtige,  ydmyge  folk,  som  har  forsøgt  at  overholde  Herrens 
befalinger,  så  godt  de  forstod  det,  er  blevet  velsignet  og  helbredet 
gennem  troens  bøn.  Bønner  fra  ærlige  sjæle,  som  oprigtigt  søger  vel- 
signelser fra  Herren,  bliver  ofte  besvaret,  og  Herren  anerkender  de- 
res tro. 

I  denne  uddeling  har  Herren  talt  og  har  givet  befalinger  angående 
salvelsen  af  de  syge  med  følgende  ord: 

»Og  den,  der  er  syg  iblandt  jer  og  ikke  har  tro  til  at  blive  helbredt, 
men  ellers  tror,  bør  plejes  med  al  omhu  med  urter  og  let  føde,  men 
ikke  ved  en  fjendes  hånd.  Og  Kirkens  ældster,  lo  eller  flere,  skal  til- 
kaldes, og  de  skal  bede  for  ham  og  lægge  hænderne  på  ham  i  mit  navn, 
og  skulle  han  dø,  så  dør  han  i  mig;  lever  han,  så  lever  han  i  mig«. 
(Lære  og  Pagter  42:43-44). 

Enkelthederne  ved  salvelse  og  velsignelse  af  de  syge  er  følgende: 
To  eller  flere  ældster  skal  kaldes  til  dette  formål.  Den  ene  ældste  skal 
hælde  olien  fra  flasken,  som  indeholder  ren  olivenolie,  der  er  blevet 
indviet,  på  hovedet  af  den  syge  person.  (En  dråbe,  taget  fra  en  dråbe- 
tæller, er  ikke  passende,  og  olien  bør  heller  ikke  hældes  fra  en  ske). 
Den  broder,  der  salver,  bør  ikke  bekræfte  salvelsen,  men  overlade  det 
til  den  anden  ældste,  som  fremsiger  bønnen.  Den  syge  skal  kaldes  ved 
navn  under  salvelsen,  og  det  skal  udføres  i  Jesu  Kristi  navn  og  med 
det  melkisedekske  præstedømmes  myndighed,  i  henhold  til  åbenba- 
ringen og  for  at  den  syge  kan  blive  helbredt.  Efter  at  salvelses-ordi- 
nancen  er  forbi,  lægger  de  tilstedeværende  ældster,  to  eller  flere,  her- 
under den  ældste,  som  har  salvet,  deres  hænder  på  den  syges  hoved 
og  beder  en  troens  bøn  i  Jesu  Kristi  navn  og  i  kraft  af  det  præste- 
dømme, de  holder,  bekræfter  de  salvelsen.  Hvis  den  broder,  der  be- 
der bønnen,  tilskyndes  dertil  af  Herrens  Ånd,  kan  han  tilbagevise 
sygdommen  og  velsigne  med  liv  og  helbred.  Bønner  og  velsignelser 
for  de  syge  behøver  ikke  at  være  lange,  det,  som  er  det  væsentlige, 
skal  udtales,  og  så  kan  bønnen  sluttes  i  Jesu  Kristi  navn.  Efter  at  hand- 
lingen er  forbi,  er  det  klogt,  at  de  ældster,  der  har  medvirket,  ikke  for- 
længer deres  besøg,  men  trækker  sig  tilbage  med  et  opmuntrende  ord. 

Følgende  er  taget  fra  G.U.F.s  håndbog  fra  1902-3,  side  58-59: 

»Ordinancen  salvelse  af  de  syge  består  sædvanligvis  af  to  dele:  Sal- 
velsen og  troens  bøn.  Første  del  udføres  som  regel  af  den  ene  ældste. 
Bekræftelsen  af  salvelsen  udføres  af  alle  ældsterne,  der  er  samlet  om 
den  syge,  og  de  lægger  deres  hænder  på  ham  eller  hende,  og  en  af  dem 
fremsiger  bønnen.  De  ord,  der  bruges,  er  ikke  foreskrevet.  I  denne- 
salvelse  er  det  nødvendigt  at  bruge  Messias'  navn  og  at  anråbe  om 
præstedømmets  magt,  idet  det  bevidnes,  at  salvelsen  udføres  med  det 
formål  at  helbrede.  Ved  bekræftelsen  af  salvelsen  skal  det  samme  navn 
og  den  samme  myndighed  bruges,  og  den  udtalelse  fremsættes,  at  sal- 
velsen af  den  syge  bekræftes,  sygdommen  tilbagevises  og  sundhedens 
velsignelse  forjættes.  Enhver  tilføjelse,  betingelse  eller  forjættelse,  som 
dikteres  af  Herrens  inspiration,  skal  naturligvis  fremsættes  i  bønnen. 
De,  som  deltager,  skal  udvise  den  stærkest  mulige  tro  på  patientens 
helbredelse  og  fuldstændig  indordne  sig  Herrens  Ånds  indflydelse, 
fordi  i  sådanne  tilfælde  afhænger  meget  af  ældsternes  tro  og  den  ånd, 
der  ledsager  dem.  Tro  til  at  helbrede  de  syge  er  en  af  de  mest  ønsk- 
værdige gaver  i  evangeliet  og  bør  søges  af  alle  ældsterne,  og  de  bør 
til  enhver  tid  være  rede  til  at  udøve  denne  kraft  til  gavn  for  de  ulykke- 
lige«. 

»Og  dette  skal  I  ikke  gøre,  medmindre  I  bliver  opfordret  dertil  af 

dem,  der  behover  det,  for  at  skriften  må  opfyldes;  thi  I  skal  gøre,  som 
der  står  skrevet«.  (L.  &  P.  24:1  1). 

»Hvis  en  mand  var  alene  med  en  syg,  kunne  han  så  salve  med  olie 
og  give  velsignelsen  og  bekræfte  den  selv?« 

Hvis  en  ældste  er  alene  og  ingen  hjælp  kan  skaffes,  og  han  kaldes 
til  at  salve  den  syge,  har  han  fuld  myndighed  både  til  at  salve  og  be- 
kræfte salvelsen. 

»Er  det  rigtigt  at  salve  de  syge  dele  af  legemet?« 

Nej.  Salvelsen  skal  være  på  den  syges  hoved.  (Det  kunne  give  anled- 
ning til  usømmelighed  at  salve  syge  dele  af  legemet). 

»Er  det  tilladeligt  at  tage  olien  indvortes?« 

Xej.  At  tage  olien  indvortes  er  ikke  en  del  af  ordinaneen.  Hvis 
mennesker,  der  er  syge,  ønsker  at  tage  olie  indvortes,  er  det  dem  ikke 
forbudt,  men  mange  sygdomme  vil  ikke  blive  bedre  ved  hjælp  af  olie 
i  maven. 

»Er  det  rigtigt  af  en  af  de  ældste  at  tage  en  broder,  der  holder  det 
aronske  præstedømme,  med  sig  for  at  hjælpe  med  salvelsen  af  de 
syge?« 

Dette  spørgsmål  er  blevet  besvaret  af  Det  Første  Præsidentskab 
og  De  Tolvs  Råd  på  følgende  måde: 

» det  var  Rådets  opfattelse at  udforeisen    (af  ordinaneen) 

skal  begrænses  til  ældsterne;  men  i  tilfælde  af  absolut  nødvendighed, 
det  vil  sige,  når  en  ældste  befinder  sig  i  den  situation,  at  han  ikke 
kan  skaffe  en  anden  ældste  til  at  ledsage  sig,  kan  han,  hvis  lejligheden 
kræver  det,  få  et  medlem  af  det  aronske  præstedomme  til  at  ledsage 
sig,  eller  endog  et  medlem  uden  præstedømme,  men  kun  med  det  for- 
mål at  blive  understøttet  af  et  sådant  medlems  eller  sådanne  medlem- 
mers tro,  idet  kun  ældsten  alene  må  udføre  salvelses-ordinancen  og 
bekræftelsen;  eller  ældsten  kan  udføre  ordinaneen  uden  sådan  bi- 
stand af  et  menigt  medlem  eller  en,  der  holder  det  aronske  præste- 
dømme«. 

»Hvis  en  mand  og  hans  hustru  var  alene  med  en  syg  person,  kunne 
han  så  salve  med  olie  og  så  bekræfte  salvelsen  med  sin  hustru  til 
hjælp,  idet  hun  bruger  det  præstedømme,  hun  holder  sammen  med 
sin  mand?« 

Præsident  Joseph  F.  Smith  har  i  Improvement  Era,  bind  10,  side 
308,  besvaret  følgende  spørgsmål: 

»Holder  en  hustru  præstedømmet  sammen  med  sin  mand,  og  kan 
hun  lægge  hænderne  på  de  syge  sammen  med  ham  med  myndighed?«: 

»En  hustru  holder  ikke  præstedømmet  sammen  med  sin  mand,  men 
hun  nyder  velsignelserne  deraf  sammen  med  ham.  Og  hvis  hun  bliver 
bedt  om  at  lægge  hænderne  på  de  syge  sammen  med  ham,  eller  med 
nogen  anden,  der  holder  det  melkisedekske  præstedømme,  kan  hun 
gøre  det  med  fuldkommen  berettigelse.  Det  er  ikke  usædvanligt,  at 
mand  og  hustru  i  forening  salver  deres  børn «. 

Hustruen  lægger  hænderne  på  den  syge  på  samme  måde  som  en 
mand,  der  holder  det  aronske  præstedømme,  eller  en  trofast  broder 

uden  præstedømme,  idet  hun  på  denne  måde  ved  sin  tro  understøtter 
ordinancen.  Profeten  Joseph  Smith  sagde: 

»Angående  kvinder,  der  salvede  de  syge  til  helbredelse,  kunne  der 
ikke  være  noget  ondt  deri,  dersom  Gud  gav  sit  samtykke  ved  at  hel- 
brede; der  kunne  ikke  være  mere  synd  i,  at  en  kvinde  anvendte  hånds- 
pålæggelse og  bad  for  de  syge  end  at  væde  ansigtet  med  vand;  det  er 
ikke  nogen  synd  for  nogen  at  salve,  hvis  de  har  tro,  eller  hvis  de  syge 
har  tro  til  at  blive  helbredt  ved  deres  medvirkning«.  (Profeten  Joseph 
Smiths  Lærdomme,  side  270).  En  sådan  salvelse  vil  ikke  være  ved 
præstedømmets  kraft,  men  en  tilkendegivelse  af  tro. 

»En  broder  siger,  at  når  et  menneske  bliver  salvet,  vil  de  synder, 
dette  menneske  har  begået,  blive  ham  tilgivet.  Hvorledes  får  ældsten 
magt  til  at  tilgive  synder?« 

Det  er  ikke  ældsten,  som  eftergiver  eller  tilgiver  det  syge  menneskes 
synder,  men  Herren.  Hvis  den  syge  bliver  helbredt  ved  troens  magt  og 
ved  ældsternes  salvelse,  er  det  øjensynligt,  at  hans  synder  er  blevet  til- 
givet. Det  er  næppe  rimeligt  at  tro,  at  Herren  vil  tilgive  et  menneskes 
synder,  når  det  helbredes,  hvis  det  ikke  har  omvendt  sig.  Naturligvis 
vil  det  omvende  sig  fra  sine  synder,  hvis  det  søger  velsignelsen  ved 
hjælp  af  ældsterne.  Joseph  Fielding  Smith. 


^Juds  ord/ 


.      ER  MORMODS  BOG 

Af  Jakob  Jensen,  København. 
(Fortsat). 

I  Zakarias's  Bog  kap.  10,  vers  6 — 12  hedder  det:  »Jeg  styrker  Judas 
hus  og  frelser  Josefs  hus.  Jeg  ynkes  og  fører  dem  hjem,  som  havde 
jeg  aldrig  forstødt  dem;  thi  jeg  er  Herren  deres  Gud  og  bønhører  dem. 
Efraim  bliver  som  en  helt,  deres  hjerte  glædes  som  af  vin,  deres  søn- 
ner glædes  ved  synet.  Deres  hjerte  frydes  i  Herren;  jeg  fløjter  ad  dem 
og  samler  dem;  thi  jeg  udløser  dem,  og  de  bliver  mange  som  fordum. 
Blandt  folkeslag  strøede  jeg  dem  ud,  men  de  kommer  mig  i  hu  i  det 
fjerne  og  opfostrer  deres  børn  til  hjemfærd.  Jeg  fører  dem  hjem  fra 
Ægypten,  fra  Assur  samler  jeg  dem  og  bringer  dem  til  Gilead  og  Li- 
banon, som  ikke  skal  være  dem  nok.  De  går  gennem  trængselshavet, 
han  slår  dets  bølger  ned.  Alle  Nilstrømme  tørkner,  Assurs  stolthed 
styrtes,  Ægyptens  herskerspir  viger.  Jeg  gør  dem  stærke  i  Herren,  de 
vandrer  i  hans  navn,  så  lyder  det  fra  Herren«. 

Lchi  så  et  syn  og  sagde  til  sine  sønner:  »Og  se,  på  grund  af  de  ting, 
jeg  har  set,  har  jeg  grund  til  at  glæde  mig  i  Herren  over  Nephi  og 
også  over  Sam;  thi  jeg  har  grund  til  at  formode,  at  de,  såvel  som  man- 
ge af  deres  efterkommere,  vil  blive  frelst.  Men  se,  Laman  og  Lemuel, 
jeg  nærer  stor  bekymring  for  jer;  thi  jeg  syntes,  jeg  i  min  drøm  så  en 
mørk  og  uhyggelig  ørken«.  Og  Lehi  så  et  stort  træ  med  mange  dejlige 

frugter,  og  han  smagte  på  dem.  Da  han  så  sig  om,  så  han  sin  hustru 
og  sine  sønner,  Nephi  og  Sam,  og  de  kom  også  og  spiste.  Og  Lehi  så 
en  flod  fra  dens  udspring,  og  der  var  en  jernstang  langs  floden,  og 
der  kom  mange  mennesker,  der  fulgte  jernstangen,  men  mange  faldt 
i  floden  og  druknede.  På  den  anden  side  af  floden  var  der  en  stor 
bygning,  der  var  mange  mennesker,  og  de  pegede  fingre  ad  dem,  der 
spiste  af  frugterne  af  træet,  og  blandt  dem  var  Laman  og  Lemuel. 

Det  er  ikke  meningen,  at  jeg  vil  skrive  hele  Mormons  Bog,  blot  dette 
lille  punkt,  for  det  passer  med  det,  Jakob  spåede  Josef  før  sin  død, 
da  han  spåede  alle  sine  sønner. 

Vi  læser  i  1.  Mosebog,  kap.  48,  vers  9 — 28,  hvordan  Jakob  velsignede 
Manasse  og  Efraim  og  til  sidst  sagde:  »Med  eder  skal  Israel  velsignes 
og  sige:  Gud  gøre  dig  som  Efraim  og  Manasse!«  Og  han  stillede  Efraim 
foran  Manasse. 

Judas  velsignelse  er  således:  (1.  Mos.  49:8 — 12)  »Juda,  dig  skal  dine 
brødre  prise,  din  hånd  skal  gribe  dine  fjender  i  nakken,  din  faders 
sønner  skal  bøje  sig  for  dig.  En  løveunge  er  Juda.  Fra  rov  stiger  du  op, 
min  søn!  Han  ligger  og  strækker  sig  som  en  løve,  ja,  som  en  løvinde, 
hvo  tør  vække  ham!  Ikke  viger  kongespir  fra  Juda,  ej  herskerstav  fra 
hans  fødder,  til  han,  hvem  den  tilhører,  kommer,  ham  skal  folkene 
lyde.  Han  binder  sit  æsel  ved  vinstokken,  ved  ranken  asenindens  fole, 
tvætter  i  vin  sin  kjortel,  sin  kappe  i  drueblod,  med  øjnene  dunkle  af 
vin  og  tænderne  hvide  af  mælk!« 

Josef  er  »et  yppigt  vintræ  ved  kilden,  ranker  slynger  sig  over  muren. 
Bueskytter  fejder  imod  ham,  strides  med  ham,  gør  angreb  på  ham, 
men  hans  bue  er  stærk,  hans  hænders  arme  rappe;  det  kommer  fra  Ja- 
kobs vældige,  fra  hyrden,  Israels  klippe,  fra  din  faders  Gud  —  han 
hjælpe  dig!  Og  Gud  den  Almægtige,  han  velsigne  dig  med  himmelens 
velsignelser  oventil  og  dybets  velsignelser  nedentil,  med  brysters  og 
moderlivs  velsignelser!  de  evige  højes  herlighed.  Måtte  de  komme  over 
Josefs  hoved,  over  issen  på  fyrsten  blandt  brødre!« 

I  1.  Nephi  læser  vi  om  alle  de  trængsler,  de  havde  i  ørkenen,  hvor 
Laman  og  Lemuel  var  stridbare  mod  Nephi  og  deres  fader  og  ikke 
ville  tro  på,  at  de  havde  fået  åbenbaring  fra  Gud,  skønt  en  engel  havde 
talt  til  dem,  da  de  mishandlede  Nephi  på  vejen  til  Jerusalem  efter 
pladerne.  Deres  fader  forkyndte,  at  600  år  efter  at  de  havde  forladt 
Jerusalem,  skulle  Messias  komme.  Det  skete  også  i  ørkenen,  at  Ishmael 
døde  og  blev  begravet  der. 

I  kapitel  17  og  18  læser  vi,  at  Herren  siger  til  Nephi,  at  han  skal 
bygge  et  skib,  der  kan  sejle  over  det  store  hav.  Herren  forklarer  ham, 
hvordan  det  skal  bygges,  og  hvordan  han  skal  få  malm  til  værktøj. 
Hans  brødre,  Laman  og  Lemuel,  ville  ikke  tro  på,  at  han  kunne  bygge 
et  skib,  der  kunne  sejle  over  det  store  hav,  men  Nephi  sagde:  »Her- 
ren hjælper  mig«,  og  til  sidst  tog  de  alle  fat  på  arbejdet,  og  da  skibet 
var  færdigt,  blev  det  lastet  med  fødevarer,  frugt  og  sæd  til  at  så.  De 
havde  af  Herren  fået  en  kugle  med  en  viser,  der  pegede  i  den  retning, 
de  skulle  gå  i  ørkenen,  og  den  skulle  også  bruges  i  skibet. 

De  begyndte  så  at  sejle  over  det  store  hav,  og  det  gik  fremad  mod 
det  forjættede  land.  Men  så  fik  den  onde  magt  over  Laman  og  Lemuel, 
de  begyndte  at  danse,  men  Nephi  sagde  til  dem,  at  det  var  ikke  sådan, 
de  skulle  vise  deres  glæde;  så  blev  de  rasende  på  ham,  slog  ham  og 
bandt  ham,  og  i  det  samme  holdt  viseren  op  med  at  fungere,  skibet 
sejlede  tilbage  i  stedet  for  frem,  og  der  rejste  sig  en  stærk  storm  og 
sø,  der  blev  så  slem,  at  de  andre,  der  var  med,  sagde  til  Laman  og 
Lemuel,  at  de  skulle  løse  Nephi.  Uvejret  holdt  op  i  samme  øjeblik, 
Nephi  blev  fri,  men  han  kunne  næsten  ikke  røre  sig  for  smerter,  re- 
bene havde  strammet  i  hans  hænder  og  fødder.  Deres  moder  blev  me- 
get syg  af  sorg  over  brødrenes  ugudelighed,  og  det  så  ud,  som  om  hun 
ikke  kunne  komme  over  det. 

Til  sidst  lagde  skibet  til  ved  det  forjættede  land,  og  de  begyndte 
at  så  sæd  og  bygge  boliger. 

I  den  tid,  de  havde  vandret  i  ørkenen,  var  der  født  Lehi  to  drenge, 
den  første  fik  navnet  Jakob  og  den  anden  Joseph.  Se  Mormons  Bog,  1. 
Nephi  18.  kap..  (Fortsættes). 


TIL  *II\I>I]  OM    \/  /  LOF 


Et  følsomt  bankende  hjerte, 
et  selvforsagende  sind, 
to  øjne,  som  smilte  i  smerte, 
har  dødens  høst  bjerget  ind. 

Har  gjort  det  så  nænsomt  og  stille 
med  søvnens  lydløse  fjed 
og  båret  det  op  til  Guds  milde, 
lyksalige,  himmelske  fred. 

Thi  -  det  er  et  tegn  fra  det  høje  - 
fra  menneskenes  kærlige  Gud  - 
at  de,  som  ydmygt  sig  bøje 
og  lyde  de  himmelske  bud, 

de  stævner,  når  døden  har  standset 
det  bankende  hjertes  slag, 
mod  lyset  -  mod  kærligheden, 
mod  Guds  den  evige  dag. 

Og  derfor  skal  vi,  som  har  mistet 
vor  bedste,   vor  kærligste  ven, 
slet  ikke  fortvivle,  men  huske,  - 
vi  mødes  hos  Gud  igen. 

Hilmar  Schulstad. 

Åndelighed  er  livets  mål 

Af  Præsident  David  O.  McKay. 
Tale  ved  Generalkonferencen  i  Salt  Lake  City,  oktober  1956. 


Årenes  gang  og  de  gentagne  erfa- 
ringer formindsker  ikke  følelsen  af 
det  store  ansvar  over  for  forsamlingen 
i  dette  store  tabernakel  og  lytterne  i 
radioen.  Jeg  har  bedt  og  beder  nu  om 
Herrens  inspiration,  så  jeg  kan  være  i 
stand  til  at  udføre  denne  pligt,  der 
kan  godkendes  af  ham  og  af  Dem,  mi- 
ne brødre   og   søstre. 

Det,  jeg  har  tænkt  på,  vil  jeg  gerne 
sætte  i  forbindelse  med  følgende 
skriftsted,  taget  fra  Mattæus: 

»Da  sagde  Jesus  til  sine  disciple: 
Hvis  nogen  vil  gå  i  mit  spor,  skal  han 
fornægte  sig  selv  og  tage  sit  kors  op 
og  følge  mig! 

Thi    den,    som    vil    frelse    sit    liv, 
skal    miste    det;    men    den,    som    mi- 
ster sit  liv  for  min  skyld,  skal  bjærge 
det. 
Thi  hvad  gavner  det  et  menneske,  om  han  vinder  den  hele  verden, 
men  må  bøde  med  sin  sjæl?  Eller  hvad  kan  et  menneske  give  til  veder- 
lag for  sin  sjæl? 

Thi  Menneskesønnen  skal  komme  i  sin  Faders  herlighed  med  sine 
engle;  og  da  skal  han  gengælde  enhver  efter  hans  gerning«.  (Matt.  16: 
24—27). 

Før  jeg  går  ind  på  et  eller  flere  særlige  punkter  i  dette  bemærkelses- 
værdige skriftsted,  vil  jeg  gerne  give  en  kort  oversigt  over  nogle  af 
Kirkens  aktiviteter  siden  vor  konference  for  et  halvt  år  siden.  I  løbet 
af  delte  tidsrum  er  Kirken  gået  fremad  på  en  højst  opmuntrende  måde. 
Præstedømskvorums  er  blevet  forøget  i  antal,  særlig  i  missionsmar- 
ken,  og  ved  hjælp  af  det  dygtige  arbejde,  der  er  udført  af  præstedøms- 
komitéerne  blandt  General-Autoriteterne  har  det  de  fleste  steder  re- 
sulteret i  større  medlemsantal  i  disse  kvorums.  Der  findes  i  Kirkens 
stave  og  missioner  237  højpræsternes  kvorums,  449  halvfjers'  kvo- 
rums og  17  afdelinger,  1750  ældsternes  kvorums  og  2  afdelinger,  171 
kvorums  og  1725  grupper  af  præster,  737  kvorums  og  1230  grupper 
af  lærere,  1988  kvorums  og  551  grupper  af  diakoner. 

Det  er  altsammen  organisationer,  der  er  oprettet  ved  åbenbaring 
for  at  skabe  aktivitet  i  åndelige  ting  så  vel  som  i  timelige,  for  drenge 
og  for  unge  mænd  under  nitten  år,  de  fleste  af  dem  sytten  og  atten  år. 

Hjælpeorganisationernes  general-bestyrelser  arbejder  dygtigt,  og  de 
lokale  organisationer  samarbejder  med  dem  i  alvorlige  bestræbelser 
på  at  indpode  hoje  idealer  i  børnenes  og  de  unges  sind. 

Det  er  en  inspirerende  tanke,  mine  brødre  og  søstre,  at  være  klar 
over,  at  alle  kvorums,  alle  hjælpeorganisationerne,  alle  Kirkens  sko- 
ler, seminarier,  institutter  og  kollegier,  Kirkens  universitet,  alle  Kir- 
kens bygninger,  al  udarbejdelse  af  lektier,  de  månedlige  udgifter  på 
hundrede  tusinder  af  dollars  til  udgivelse  af  bøger,  udstyr,  billedmate- 
riale o.  s.  v.  —  tusinder  af  funktionærers  og  læreres  arbejde  —  kun 
har  eet  formål:  nemlig  uddannelse  og  den  rette  træning  af  Deres  dren- 
ge og  piger  og  opbgggelse  af  Kirkens  medlemmer.  Alt,  hvad  der  er 
gjort  og  nu  gøres,  peger  mod  det  ene  formål.  Påskønner  De  det  ved  at 
samarbejde  med  disse  kræfter  og  ved  at  sende  Deres  børn  og  unge 
til  de  forskellige  organisationer  i  Kirken?  Hvis  ikke,  skulker  De  fra 
en  del  af  Deres  pligt. 

Vi  har  kun  anerkendende  ord  til  De  Tolv  Apostle,  assistenterne  til 
De  Tolv  og  de  andre  General-Autoriteter,  derunder  Det  Præsiderende 
Biskopråd  og  til  generalbestyrelserne,  medlemmerne  af  Kirkens  bygge- 
komitéer,  stavenes  og  grenenes  funktionærer,  der  hver  og  en  arbej- 
der for  den  enkeltes  bedste,  for  at  fremme  Herrens  formål,  som  det 
forkyndes:  » det  er  min  gerning  og  ære  at  tilvejebringe  udodelig- 
hed  og  evigt  liv  for  mennesket«.  (D.  k.  P.,  Moses  1:39). 

De  vil  være  interesseret  i  at  høre,  at  siden  begyndelsen  af  året  er 
der  blevet  indviet  136  kirkebygninger.  Det  anslås,  at  i  det  sidste  kvar- 
tal af  1956  vil  der  måske  blive  føjet  44  flere  bygninger  til,  hvad  der 
udgør  ialt  180  bygninger,  der  er  indviet  i  engelsktalende  grene,  stave 
og  missioner.  I  fremmede  missioner  anslås  det,  at  der  vil  blive  indviet 
omkring  50 — 60  bygninger  i  1956,  hvad  der  udgør  et  samlet  antal  på 
omkring  240. 

Et  middel  til  at  nå  målet!  Ud  fra  standpunktet  antallet  af  medlem- 
mer og  materiel  fremgang  har  Kirken  derfor  al  grund  til  at  være  ved 
godt  mod.  Alle  disse  ting,  gentager  jeg,  er  midler  til  at  fuldkommen- 
gøre sjælen  —  det  som  er  målet. 

Det  store  spørgsmål  er:  Er  vi  gået  frem  åndeligt  så  vel  som  i  disse 
fysiske  og  belærende  organisationer?  Svaret  er  »Ja«. 

De  forannævnte  ting,  det  arbejde,  der  er  lagt  i  dem,  er  i  sig  selv  i 
virkeligheden  udtryk  for  åndelighed,  og  her  har  vi  i  vort  hjerte  en 
bøn  om,  at  Gud  vil  velsigne  alle  Kirkens  medlemmer,  som  har  bidra- 
get ved  deres  midler,  deres  talenter  og  deres  arbejde  til  at  udføre  de 
nævnte  formål,  særlig  Kirkens  bygninger.  Det  er  vidunderligt,  hvad 
De  har  udført. 

»Enhver  ædel  impuls,  ethvert  uselvisk  udtryk  for  kærlighed,  en- 
hver lidelse  for  det  rette,  enhver  overgiven  sig  selv  til  noget  højere 
end  sig  selv,  enhver  loyalitet  mod  et  ideal,  enhver  uselvisk  hengiven 
sig  til  et  princip,  enhver  hjælpsomhed  mod  menneskeheden,  enhver 
selvbehersket  handling,  ethvert  mod  i  sjælen,  som  ikke  overvindes  af 

fordringer  eller  politik,  men  af  at  være,  gøre  og  efterleve  det  gode  for 
selve  det  godes  skyld  —  det  er  åndelighed«. 

Og  vor  tekst  lægger  vægt  på  den  kendsgerning,  at  det  menneskelige 
væsen  består  af  ånd  og  legeme:  »Thi  hvad  gavner  det  et  menneske, 
om  han  vinder  den  hele  verden,  men  må  bøde  med  sin  sjæl?  Eller  hvad 
kan  et  menneske  give  til  vederlag  for  sin  sjæl?«  (Matt.  16:26). 

I  sandhed,  menneskets  jordiske  eksistens  er  kun  en  prøve,  enten 
han  vil  koncentrere  sine  anstrengelser,  sit  sind  og  sin  sjæl  om  ting, 
som  bidrager  til  hans  bekvemmelighed  og  nydelse  af  de  fysiske  in- 
stinkter og  lidenskaber,  eller  han  vil  gøre  opnåelsen  af  åndelige  egen- 
skaber til  livets  hensigt  og  mål. 

Den  åndelige  vej  har  Kristus  som  sit  ideal,  ikke  nydelsen  af  det 
fysiske,  thi  den,  som  vil  frelse  sit  liv  ved  at  hengive  sig  til  den  øje- 
blikkelige nydelse  af  et  tilsyneladende  behov,  skal  miste  sit  liv. 

Hvis  mennesket  vil  søge  livets  virkelige  formål,  må  han  leve  efter 
noget  højere  end  sig  selv.  Han  hører  Frelserens  stemme  sige:  »Jeg  er 
vejen,  sandheden  og  livet«.  (Joh.  14:6).  Hvis  han  følger  den  stemme, 
vil  han  snart  lære,  at  det  ikke  er  een  stor  ting,  som  han  kan  udføre 
for  at  opnå  lykke  og  evigt  liv.  Han  lærer,  at  »livet  er  bygget  op,  ikke 
af  store  ofre  eller  pligter,  men  af  små  ting,  hvor  smil  og  venlighed  og 
små  pligter,  som  ydes  daglig,  er  det,  der  vinder  og  bevarer  hjertet  og 
sikrer  bekvemmeligheden«. 

Åndelighed,  vort  sande  mål,  er  bevidstheden  om  sejr  over  sig  selv 
og  om  samkvem  med  det  Uendelige.  Åndelighed  tvinger  en  til  at  over- 
vinde vanskeligheder  og  opnå  mere  og  mere  styrke.  At  føle  sine  evner 
udfolde  sig  og  føle  at  sandhed  får  sjælen  til  at  vokse,  er  en  af  livets 
største  oplevelser.  Jeg  ville  ønske,  at  alle  kunne  leve  således,  at  De 
kunne  opleve  denne  begejstring! 

At  være  »ærlig,  sandfærdig,  kysk,  velgørende  og  dydig  og  gøre  godt 
mod  alle«  er  egenskaber,  der  bidrager  til  åndelighed,  det  højeste  sjæ- 
len kan  opnå.  Det  er  det  guddommelige  i  mennesket,  den  højeste  gave, 
som  gør  ham  til  konge  over  alle  skabte  ting. 

Det  åndelige  liv  er  menneskets  sande  liv.  Det  er  det,  der  adskiller 
ham  fra  skovenes  dyr.  Det  løfter  ham  op  over  det  fysiske,  selv  om 
han  stadig  er  modtagelig  for  alle  de  naturlige  bidrag,  som  livet  kan 
give  ham,  og  som  er  nødvendige  for  hans  lykke  eller  bidrager  til  hans 
fremgang.  »Skønt  i  verden,  ikke  af  verden.«  (Se  Joh.  8:23). 

Jesus  lærte  os,  at  mænd  og  kvinder  forsømmer  virkelig  at  leve,  med 
mindre  de  har  åndelighed.  I  Jeffersons  »Jesu  liv  og  lærdomme«  læser 
vi,  at  den  åndelige  kraft  underlægger  sig  alting,  og  uden  den  kan  in- 
tet værdifuldt  udføres.  Jeg  citerer:  »Åndeligt  behov  kan  kun  imøde- 
kommes ved  åndelige  midler.  Alle  regeringer,  love,  metoder  og  orga- 
nisationer er  uden  værdi,  med  mindre  åndelighed  vejleder  dem.  Alle 
»mænd  og  kvinder  er  fyldt  med  sandhed«,  med  denne  åndelighed  og 
»retfærdighed  og  barmhjertighed.  Materielle  ting  har  ingen  magt  til  at 
rejse  den  sunkne  sjæl.  Tyngdekraften,  elektriciteten  og  dampen  er 
store  kræfter,  men   de  er  alle  uden   magt  til  at  forandre  mænds  og 

kvinders  motiver.«  » ingen  kan  se  Guds  rige,  hvis  han  ikke  bli- 
ver født  påny.«   (Se  Joh.  3:3). 

Åndelighed  og  moral,  som  det  læres  af  Jesu  Kristi  Kirke,  er  fast 
forankret  i  grundlæggende  principper  — ■  principper,  som  verden 
aldrig  kan  undslippe  fra,  selv  om  den  ville,  og  det  første  grundlag  er 
en  tro  på  —  og  blandt  de  medlemmer  af  Kirken,  som  er  virkelig  om- 
vendt, en  kundskab  om  —  at  Gud  Faderen  og  hans  Søn,  Jesus  Kristus 
eksisterer.  Børnene  i  Kirken  bliver  belært  om,  i  det  mindste  burde 
de  belæres  om,  at  erkende  ham  og  at  bede  til  ham,  som  til  en,  der 
kan  lytte  og  høre  og  føle,  akkurat  som  en  jordisk  fader  kan  lytte  og 
høre  og  føle,  og  de  har  indsuget  i  selve  deres  væsen,  hvis  de  er  ble- 
vet belært  rigtigt  af  deres  fader  og  deres  moder,  det  virkelige  vidnes- 
byrd, som  denne  personlige  Gud  har  talt  i  denne  uddeling. 

Uadskilleligt  forbundet  med  anerkendelsen  af  Guds  eksistens  er  en 
holdning  af  ærbødighed,  som  jeg  nu  på  det  mest  indtrængende  vil 
henlede  hele  Kirkens  opmærksomhed  på.  Det  største  udtryk  for  ånde- 
lighed er  ærbødighed;  ja,  i  virkeligheden  er  ærbødighed  åndelighed. 
Ærbødighed  er  dyb  respekt  blandet  med  kærlighed.  Det  er  »en  sam- 
mensat følelse,  dannet  af  sjælens  blandede  følelser.«  Carlyle  siger, 
at  det  er  »den  højeste  af  alle  menneskelige  følelser.«  Jeg  har  sagt  an- 
detsteds, at  hvis  ærbødighed  er  den  højeste,  så  er  uærbødighed  den 
laveste  tilstand,  i  hvilket  et  menneske  kan  leve  i  verden.  Lad  det  være, 
hvad  det  vil,  det  er  ikke  desto  mindre  sandt,  at  et  uærbødigt  menne- 
ske har  en  råhed  over  sig,  som  er  frastødende.  Han  er  kynisk,  ofte 
spottende  og  altid  revolutionær. 

Ærbødighed  omfatter  hensyntagen,  agtelse,  ære  og  højagtelse.  Uden 
en  grad  af  den  ville  der  derfor  ikke  være  nogen  høflighed,  finhed  el- 
ler omsorg  for  andres  følelser  eller  andres  rettigheder.  Ærbødighed 
er  den  grundlæggende  dyd  inden  for  religionen.  Det  er  »et  af  tegnene 
på  styrke;  uærbødighed  er  et  af  de  sikreste  tegn  på  svaghed.  Intet 
menneske  vil  stige  højt«,  er  der  en,  der  har  sagt,  »som  spotter  hellige 
ting.  Man  må  have  ærbødighed  for  de  smukke  ting  i  livet,  ellers  vil  man 
forsværge  dem  på  prøvens  dag.« 

Forældre,  ærbødighed  begynder,  ligesom  kærlighed,  i  hjemmet.  I 
deres  tidlige  barndom  bør  børnene  lære  at  være  respektfulde,  ærbø- 
dige —  respektfulde  over  for  hinanden,  over  for  fremmede  og  be- 
søgende — ■  ærbødige  over  for  ældre  og  svagelige  —  ærbødige  over  for 
hellige  ting,  over  for  forældrene  og  forældrekærligheden. 

Tre  indflydelser  i  hjemmet  kan  vække  ærbødighed  hos  børnene  og 
bidrage  til  at  udvikle  den  i  deres  sjæl.  Det  er  1)  en  fast,  men  mild 
vejledning,  2)  høflighed,  som  forældrene  viser  hinanden  og  børnene, 
3)  bøn,  hvori  børnene  deltager.  I  ethvert  hjem  i  denne  Kirke  skulle 
forældrene  stræbe  efter  at  handle  klogt,  når  de  skal  indpode  disse  tre 
grundprincipper  i  bornene. 

Ærbødighed  i  Guds  hus:  Kirker  indvies  til  og  er  beregnet  som  huse, 
hvor  man  dyrker  Gud.  Dette  betyder  naturligvis,  at  alle,  som  går  der- 
ind, gør  dette,  eller  i  hvert  fald  ser  ud  til  at  gøre  dette,  i  den  hensigt 

at  komme  nærmere  til  Guds  nærværelse,  end  de  kan  på  gaden  eller 
midt  i  hverdagslivets  besværligheder.  Med  andre  ord,  vi  går  til  Her- 
rens hus  for  at  møde  ham  og  samles  med  ham  i  ånden.  Et  sådant  møde- 
sted skulle  derfor  først  og  fremmest  være  tjenligt  og  passende  i  alle 
retninger,  enten  man  betragter  Gud  som  den  indbudte  gæst,  eller 
kirkegængerne  som  hans  gæster. 

Hvad  enten  mødestedet  er  et  ringe  kapel  eller  en  »arkitektonisk 
perle«  bygget  af  hvidt  marmor,  indlagt  med  kostbare  stene,  gør  det 
liden  eller  ingen  forskel  i  vor  holdning  og  tilnærmelse  til  den  Uende- 
lige Nærværelse.  At  vide,  at  Gud  er  der,  skulle  være  tilstrækkeligt  til 
at  tilskynde  os  til  at  opføre  os  ordentligt,  ærbødigt. 

I  denne  retning  har  vi,  som  medlemmer  af  Kirken,  ved  vore  guds- 
tjenester megen  grund  til  at  forbedre  os.  Præsiderende  myndigheder 
ved  møder  i  stavene,  grenene  og  kvorums,  og  specielt  lærerne  i  klas- 
serne, burde  gøre  sig  særlig  anstrengelse  for  at  skaffe  bedre  orden  og 
mere  ærbødighed  under  møderne  i  klasserne.  Noget  mindre  samtalen 
bag  ved  talerstolen  vil  have  en  gavnlig  virkning  på  dem,  der  sidder 
i  salen.  Ved  eksempel  og  ved  forskrifter  skulle  børnene  indprentes  det 
upassende  i  forvirring  og  uorden  ved  en  gudstjeneste.  Det  skulle  ind- 
prentes dem  i  barndommen  og  fremhæves  for  dem  i  ungdommen,  at 
det  er  respektløst  at  tale  eller  endog  at  hviske  under  en  tale,  og  at  det 
er  toppunktet  af  udannethed  at  forlade  en  gudstjeneste,  før  den  er 
færdig,  undtagen  i  yderste  nødstilfælde. 

Et  af  de  mest  udtalte  udtryk  for  Jesu  vrede  blev  forårsaget  af  van- 
helligelse af  Herrens  Tempel.  Da  han  væltede  vekselerernes  borde  og 
beordrede  dem  ud,  der  handlede  i  helligdommen,  gav  han  en  alvorlig 
advarsel,  som  har  haft  gyldighed  ned  gennem  århundrederne: 

» gør  ikke  min  Faders  hus  til  en  kræmmerbod!«    (Joh.  2:16). 

At  tjene  og  bruge  penge,  selv  om  det  kun  er  ved  at  tale  om  det,  at 
finde  fejl  og  særlig  sladre  om  ens  næste  i  et  Guds  hus,  er  væsentlige 
overtrædelser  af  denne  befaling,  der  blev  givet  for  næsten  to  tusind 
år  siden. 

Hvis  der  var  mere  ærbødighed  i  menneskets  hjerte,  ville  der  være 
mindre  plads  til  synd  og  deraf  følgende  sorg,  men  mere  plads  til  glæde 
og  lykke.  At  gøre  denne  juvel  blandt  strålende  dyder  mere  elsket, 
mere  anvendelig,  mere  tiltrækkende,  er  et  mål,  der  er  værd  de  for- 
enede og  fromme  anstrengelser  hos  enhver  funktionær,  enhver  fader 
og  moder  og  ethvert  medlem  af  Kirken. 

Jeg  gentager  nu: 

»Hvis  nogen  vil  gå  i  mit  spor,  skal  han  fornægte  sig  selv  og  tage 
sit  kors  op  og  følge  mig! 

Thi  den,  som  vil  frelse  sit  liv,  skal  miste  det;  men  den,  som  mister 
sit  liv  for  min  skyld,  skal  bjærge  det. 

Thi  hvad  gavner  det  et  menneske,  om  han  vinder  den  hele  verden, 
men  må  bøde  med  sin  sjæl?  Eller  hvad  kan  et  menneske  give  til  ve- 
derlag for  sin  sjæl? 

Thi  Menneskesønnen  skal  komme  i  sin  Faders  herlighed  med  sine 

engle;  og  da  skal  han  gengælde  enhver  hans  gerning«.  (Matt:  16:24-27). 
Med  disse  ord  af  Frelseren  har  vi  angivet,  enten  ved  direkte  ud- 
talelse eller  underforstået,  fire  evige  sandheder: 

1)  Gud,  vor  evige  Faders  eksistens. 

2)  Jesus  Kristus,  Guds  Søn. 

3)  At  mennesket  har  en  ånd  så  vel  som  et  legeme,  og  han  kan  lede 
sit  liv,  så  det  kan  tjene  ham. 

4)  At  sjælens  udvikling  er  resultatet  af  fuldendt  kontrol  over  fysi- 
ske ønsker  og  lidenskaber. 

Til  slut  vil  jeg  gerne  med  følgende  skriftsted  henlede  opmærksom- 
heden på  en  anden  fundamental  sandhed: 

» nu  er  et  vidunderligt  værk  ved  at  komme  frem  blandt  men- 
neskenes børn. 

Se  derfor  til,  o,  I,  der  indtræder  i  Guds  tjeneste,  at  I  tjener  ham  af 
jeres  hele  hjerte,  sjæl,  sind  og  styrke,  så  I  kan  stå  ulastelige  for  Gud 
på  den  yderste  dag. 

Dersom  I  derfor  ønsker  at  tjene  Gud,  da  er  I  kaldet  til  arbejdet. 

Thi  se,  marken  er  allerede  hvid  til  høsten,  og  se,  den,  der  bruger 
seglen  med  hele  sin  styrke,  samler  et  forråd,  så  han  ikke  omkommer, 
men  sikrer  sin  sjæls  frelse. 

Og  tro,  håb,  barmhjertighed  og  kærlighed  og  med  øjet  alene  hen- 
vendt på  Guds  ære  gør  ham  skikket  til  dette  værk. 

Kom  tro,  dyd,  kundskab,  mådehold,  tålmodighed,  broderlig  kærlig- 
hed, gudsfrygt,  ydmyghed  og  flid  i  hu. 

Bed,  så  skal  I  få,  bank  på,  så  skal  der  lukkes  op  for  jer.«  (L.  &  P. 
afsnit  4). 

At  dette  værk  er  kommet  frem  og  nu  er  oprettet  ved  guddommelig 
åbenbaring,  der  bevidner  Gud  Faderens  og  hans  Søns,  Jesu  Kristi, 
eksistens,  og  at  gennem  Jesus  Kristus  og  hans  evangelium  vil  menne- 
skeheden blive  bragt  tilbage  til  hans  nærværelse,  derom  bærer  jeg 
vidnesbyrd  til  Dem  og  til  verden  i  Jesu  Kristi  navn.  Amen. 

Præsident  David  O.  Mc  Kay. 


cJetnbeL 


efnfjelrejsen 


De,  der  ønsker  at  deltage  i  fællesrejsen  til  templet  i  Bern,  Schweiz, 
i  dagene  17.,  18.,  19.  og  20.  juli,  bedes  omgående  indsende  den  i  sidste 
nummer  af  Stjernen  indlagte  indtegningsblanket  i  udfyldt  stand.  Det 
er  sidste  frist  nu! 

De,  der  rejser  til  templet  i  egen  befordring,  bedes  venligst  meddele 
dette  til  Missionskontoret  med  opgivelse  af  antal  deltagere  (mænd, 
kvinder  og  børn).  Disse  oplysninger  er  til  templets  orientering. 

GENEALOGISK    CV  OKE\I\G 

(Fortsat). 

Rubrik  1:  Sex:  (Køn). 

I  denne  rubrik  skrives  et  M  (male)  foran  alle  drengebørn  og  et  F 
(female)  foran  alle  pigebørn.  Gentagelsestegn  må  ikke  benyttes. 

Rubrik  2:  Children  (Bom). 

I  denne  rubrik  skrives  børnenes  navne  i  den  rækkefølge,,  hvori  de 
er  fødte,  uanset  om  de  er  levende  eller  døde.  — ■  Den  af  børnene,  der 
er  ane  til  »Familierepræsentanten »  (se  senere),  angives  med  et  X  foran 
navnet.  Krydset  skal  altså  stå  foran  familierepræsentantens  fader  eller 
moder,  bedstefader  eller  bedstemoder,  oldefader  eller  oldemoder  o.s.v. 
Alle  navne  skal  skrives  fuldt  ud,  selv  om  efternavnet  er  ens  for  dem 
alle,  hvad  det  ikke  altid  var  i  gamle  dage.  — ■  Hænder  det,  at  et  eller 
flere  af  børnene  har  andet  efternavn  end  de  andre,  understreges  dette 
for  at  vise,  at  det  ikke  er  en  fejltagelse.  —  Initialer  i  stedet  for  det 
fulde  navn  må  kun  anvendes,  hvis  det  ikke  er  muligt  at  få  oplysning 
om  det  fulde  navn.  — ■  Kun  børn  af  samme  forældre  (begge)  må  an- 
bringes på  samme  skema. 

Hvis  en  kvinde  har  et  barn  (evt.  flere)  før  ægteskabet,  og  det  gen- 
nem barnets  (børnenes)  navnegivning  kan  konstateres,  at  faderen  til 
dette  (disse)  er  den  samme,  som  hun  senere  bliver  gift  med,  anbringes 
dette  (disse)  øverst  på  skemaet  i  naturlig  rækkefølge  sammen  med 
de  børn,  der  er  født  i  ægteskabet.  — ■  Kan  det  derimod  ikke  konstate- 
res, at  kvindens  senere  ægtefælle  er  barnets  (børnenes)  fader,  skrives 
dette  barn  (disse  børn)  på  et  særligt  skema  med  sin  (deres)  moder. 
—  Der  anføres  da  ikke  noget  navn  på  faderen,  som  jo  ikke  er  kendt, 
men  skrives  et  ///.  på  linie  1.  —  Får  en  kvinde  børn  mellem  to  ægte- 
skaber (i  enkestand),  anføres  disse  børn  på  et  skema  med  deres  mo- 
der. —  Har  fædres  navne  kunnet  konstateres,  skrives  der  et  skema 
for  hver  af  disse  med  deres  børn.  Samme  regler  gælder  for  fødte  børn 
udenfor  ægteskab   (før  ægteskab). 

Vi  kommer  nu  til  et  afsnit  omhandlende  stedbørn  og  adoptivbørn, 
og  det  er  noget,  der  har  givet  anledning  til  en  række  spørgsmål,  så  vi 
beder  søskende  læse  dette  afsnit  godt  igennem. 

Adoptivbørn: 

Børn,  som  er  adopteret,  skrives  på  et  særligt  skema  med  adoptiv- 
forældrene. Dette  skema  skal  kun  omfatte  adoptivbørnene  og  ikke 
børn,  som  er  født  i  ægteskabet,  og  der  skrives  ovenover,  lige  foran 
ordet  Children  et  adopted.  —  Hvis  de  virkelige  forældres  navne  er 
kendt,  bør  der  samtidig  medfølge  et  skema  med  de  virkelige  forældres 
navne  til  de  samme  børn. 

Stedbørn: 

Stedbørn  tilhører  deres  virkelige  forældre  og  skal  skrives  på  skema 
med  disse.  —  Der  kan  dog,  efter  tempelpræsidentens  tilladelse,  fore- 

tages  en  stedfortrædende  adoption,  så  stedbørn  kan  blive  adopteret 
til  deres  stedforældre.  —  Der  skal  foreligge  en  vægtig  begrundelse,  for 
at  en  sådan  adoption  kan  foretages.  —  Reglerne  for  besegling  er  den- 
ne, at  bornene  besegles  til  deres  moder  og  den  mand,  hun  besegles  til, 
normalt  den  første  ægtefælle. 

Dødfødte  børn  bør  anføres  på  skemaet.  —  De  angives  således:  Still- 
bom  son  (søn)  eller  Stillborn  daughter  (datter)   og  efternavnet. 

For  levendefødte  børn,  hvorved  forstås  børn,  som  blot  har  trukket 
et  åndedrag,  for  hvem  der  ikke  er  anført  navn  i  kirkebog  eller  som 
måske  er  død  uden  at  have  fået  navn  anføres:  son  (søn)  og  efternav- 
net for  drenge,  som  er  døde  under  8  år,  og  Mr.  (Hr.)  efterfulgt  af 
efternavnet,  hvis  de  er  døde  i  en  alder  af  over  8  år.  —  For  piger  er 
forholdet  det  samme,  kun  at  man  skriver:  daughter  under  8  år  og  Miss 
over  8  år.  —  Skrives  der  Mr.  eller  Miss  efterfulgt  af  efternavnet  reg- 
nes der  med,  at  de  er  døde,  efter  at  de  var  8  år  gamle,  og  tempelarbejde 
vil  da  blive  udført  for  dem. 

Rubrik  3:  When  bom  (Når  født). 

Dato,  måned  og  år  anføres  i  denne  rubrik,  som  vi  normalt  skriver 
det  her  i  landet,  kun  må  måneden  ikke  betegnes  med  et  tal,  men  skri- 
ves med  tre  bogstaver.  (Se  foran  om  datoer  under  linie  2).  —  Kender 
man  kun  omtrentligt  årstal,  som  fra  ældre  folketællinger,  skrives 
et  abt  foran  dette  årstal.  —  Hvis  dåbsdatoen  er  kendt,  som  fra  ældre 
kirkebøger,  anføres  dette  i  stedet  for  fødselsdato,  og  der  skrives  et 
chr  foran  eller  ovenover  linien.  Chr  skal  skrives  hver  gang,  der  be- 
nyttes en  dåbsdato  i  stedet  for  en  fødselsdato.  —  Gentagelsestegn  må 
ikke  benyttes. 

Rubrik  h:  Where  born  (Hvor  født). 

Her  anføres:  Sogn,  amt  og  land  for  landdistrikter,  og:  By,  amt  og 
land  for  købstæder.  —  Gentagelsestegn  må  benyttes  i  denne  rubrik. 

Rubrik  6:  Died  (Død). 

Dødsdatoen  anføres  her  efter  reglerne  ovenfor  (se  linie  2).  Kendes 
kun  begravelsesdatoen,  som  fra  ældre  kirkebøger,  anføres  denne  dato, 
og  der  skrives  da  et  bur  foran  eller  ovenover  i  linien.  —  Bur  skal  skri- 
ves hver  gang  man  benytter  en  begravelsesdato.  —  Gentagelsestegn  må 
ikke  benyttes  for  bur. 

Rubrik  7:  Married  (Gift). 

I  denne  rubrik  anføres  vielsesdatoen  på  øverste  linie,  og  ægtefællens 
navn  på  den  nederste  linie.  — ■  Navnet  skrives  helt  ud  uden  forkortel- 
ser. Er  der  for  lidt  plads,  kan  man  godt  lade  den  gå  over  i  de  følgende 
rubrikker. 

I  tilfælde  af  flere  ægteskaber  anføres  kun  den  forste  i  denne  rubrik. 
De  øvrige  ægtefæller  til  den  pågældende  anføres  på  skemaets  bagside, 
idet  der  henvises  til:  Barnets  nummer  på  forsiden,  barnets  navn,  et 
md  (gift),  en  parantes  med  et  nummer,  der  angiver,  om  vedkommende 
er  anden,  tredie  o.s.v.,  datoen  for  vielsen  og  endelig  navnet  på  ægte- 
fællen. —  I  de  tilfælde,  hvor  børnene  ikke  bliver  gift,  men  får  børn 
udenfor  ægteskab,  og  hvor  barnefaderen  er  kendt,  anføres  hans  navn 

på  ægtefællens  jjlads  og  på  linien  for  dato  anføres  et:  Not  mar.  (ikke 
gift). 

Vi  begynder  nu  øverst  til  højre  på  skemaet. 

Linie  1:  Husband' s  name  in  full  (Mandens  fulde  navn) : 

Hvis  mandens  fulde  navn  er  kendt,  må  det  ikke  forkortes  her  eller 
angives  med  bogstaver. 

Linie  2:  Wife  (Hustru).  Her  anføres  hustruens  pigenavn  efter  samme 
regel  som  ovenfor. 

Linierne  3  og  5  samt  rubrik  8:  Baptized  (Dobt). 

På  disse  linier  og  i  denne  rubrik  anføres  dåbsdatoen  for  alle,  som  er 
døbt  i  Jesu  Kristi  Kirke  af  Sidste  Dages  Hellige,  hvad  enten  det  er  ud- 
ført i  templet  eller  andet  steds. 

Linierne  4-  og  6  samt  rubrik  9:  Endowed  (Begavet). 

På  disse  linier  og  i  denne  rubrik  anføres  datoen  for  alle,  for  hvem 
tempelbegavelse  har  fundet  sted,  således  at  gentagelser  af  denne  hand- 
ling så  vidt  muligt  ikke  finder  sted.  —  For  børn,  som  er  døde  under 
8  år  gamle,  skal  der  ikke  udføres  tempeldåb  eller  begavelse,  og  der 
anføres  derfor  et  Child  (barn)  i  rubrikkerne  8  og  9  ud  for  vedkom- 
mende barns  navn. 

Linie  7:  Sealed  to  Husband  (Beseglet  til  manden). 

Her  anføres  den  dato,  da  tempelvielse  har  fundet  sted  mellem  man- 
den og  hustruen.  —  Er  de  på  skemaet  anførte  personer  ikke  ægtefolk 
eller  manden  er  hustruens  2.,  3.,  4.,  o.s.v.  ægtefælle,  skrives  et:  Do  not 
seal.  (Foretag  ikke  tempelvielse). 

Rubrik  10:  Sealed  to  Parents  (Beseglet  til  forældre). 

I  denne  rubrik  anføres  datoer  for  denne  handling  i  templet.  —  Nor- 
malt vil  et  tempelarbejde  være  afsluttet,  når  denne  sidste  rubrik  er 
fyldt  med  datoer,  så  det  vil  normalt  være  templet,  der  sætter  sit  dato- 
stempel her,  —  men  vi  er  ikke  færdige  endnu,  der  er  mere  at  udfylde, 
forinden  skemaet  er  klar  til  indsendelse. 

Where  was  information  shown  on  this  family  record  obtained? : 

Her  kan  anføres  de  kilder,  hvorfra  oplysningerne  er  hentet,  for  eks. 
kirkebogen  for  X-købing,  folketælling  af  1787  o.  1. 

Næste  linie:  Family  Representative  (se  senere). 

Name  and  adress  of  person  submitting  this  sheet.  (Navn  og  adresse 
på  den  som  indsender  dette  skema) :  Dette  kræver  næppe  nogen  videre 
forklaring,  men  bør  udfyldes  på  hvert  skema,  selv  om  flere  sendes 
samtidig,  fordi  vi  ikke  kan  vente,  at  de  efter  endt  tempelarbejde  re- 
turneres samtidig. 

Family  Representative  (Familie-repræsentant) :  Her  anføres  nor- 
malt navnet  på  den,  som  indsender  skemaet.  —  Hvor  en  større  slægt 
er  medlemmer  af  kirken,  vælges  en  af  disse  til  at  være  repræsentant, 
og  alle  skemaer  vedrørende  denne  slægt  sendes  ind  under  henvisning 
til  samme  familie-repræsentant.  —  Denne  repræsentant  skal  være  en 
levende  kødelig  slægtning,  enten  mandlig  eller  kvindelig,  det  er  uden 
betydning  nu,  —  og  slægtskabet   (relationship)  udregnes  i  forhold  til 

denne  og  skrives  på  linierne  betegnet  med:  Relationship  of  Family  Re- 
presentative  to  Husband  (og  Wife). 

Er  det  hans  eller  hendes  forældre,  der  findes  på  skemaet  som  mand 
og  hustru,  skrives  slægtsgraden  som  son  (søn)  eller  dau  (datter),  er 
det  bedsteforældrene  skrives  g  son  eller  g  dau,  er  det  oldeforældre 
skrives  g  g  son  eller  g  g  dau,  er  det  tipoldeforældre  skrives  2  g  g  son 
eller  2  g  g  dau,  og  således  videre,  idet  tallet  forøges  for  hver  tip  (sta- 
dig en  mere  end  antal  tip). 

Hvis  en  af  de  anførte  ægtefæller  ikke  er  en  direkte  ane,  men  gift  med 
en  sådan,  for  eks.  repræsentantens  stedmoder,  anføres  et  step  foran 
den  øvrige  slægtsbetegnelse  f.  eks.  step  son  (stedsøn),  eller  hvis  det 
var  hans  sted-tip-oldemoder:  step  2  g  g  son. 

Tidligere  ægtefæller  til  en  sted-slægtning,  f.  eks.  om  forannævnte 
stedmoder  havde  været  gift  en  gang  før,  betegnes  som:  rel.  in  law 
(slægtning).  Ægtefæller  til  søskende,  nevøer,  niecer,  fættere  og  kusi- 
ner betegnes  med  samme  slægtskabsgrad  som  disse,  kun  tilføjes  der  et 
i.  1.  (in  law)   (ved  giftermål). 


SØNDAGSSKOLEN: 

C_y re  nøgler  til  bedre  enlisimeni 

Af  Lynn  S.  Richards. 

(»Enlistment«  er  et  i  denne  forbindelse  uoversætteligt  amerikansk 
ord,  der  betyder  arbejde  med  at  få  de  passive  medlemmer  aktive.  Or- 
det betyder  ellers  hvervning). 

Der  er  en,  der  har  sagt,  at  en  stor  leder  må  kende  de  andres  ar- 
bejde lige  så  godt  som  sit  eget.  På  eet  område  er  dette  særlig  rigtigt 
med  henblik  på  en  søndagsskoleforstander  og  hans  rådgivere.  En  fore- 
slået deling  af  ansvaret  ved  at  overgive  enlistment-arbejdet  til  den 
ene  rådgiver  fritager  ikke  forstanderen  og  den  anden  rådgiver  for 
ansvaret  med  enlistment-systemet  i  søndagsskolerne.  Tidligere  har 
de  fleste  af  os  været  villige  til  at  sige,  når  man  fik  stillet  et  vigtigt 
spørgsmål  angående  medlemslisterne  i  de  forskellige  klasser:  »De  må 
spørge  sekretæren«. 

Hovedformålet  med  søndagsskolen  har  forandret  dette  synspunkt. 
Vi  forkynder  nu,  at  det  skal  være  søndagsskolens  formål  at  lære  evan- 
geliet til  enhver  sidste  dages  hellig.  Omkring  35  %  af  Kirkens  med- 
lemmer er  nu  ved  at  komme  under  søndagsskolens  instruktion  i  evan- 
geliet. Hvorledes  skal  vi  nå  de  andre  65  %  ?  Svaret  er  enlistment-ar- 
bejde. 

Enlistment-systemet  omfatter  hovedsagelig  tre  ting: 

1.  Organisationen.  I  en  gren  består  organisationen  af:  1)  Forstan- 
derskabet, der  inddeler  skolens  klasser  i  tre  grupper,  som  de  kontrolle- 
rer efter  reglerne  i  søndagsskolens  håndbog.  Klasselederen  og  det 
pågældende  medlem  af  forstanderskabet  er  tilsammen  ansvarlige  for 
enlistment-arbejdet.  I  hver  klasse  udnævner  læreren  et  klasse-præsi- 
dentskab med  en  sekretær. 

2.  Klassens  medlemsliste.  Klassens  medlemsliste  er  nu  enlistment- 
optegnelse  for  hvert  medlem  af  søndagsskolen.  Der  bliver  således  gjort 
regnskab  for  hvert  medlem  af  grenen.  Tidligere  instruktioner  an- 
gående medlemsliste  angiver  enkelthederne,  og  den  nye  medlemsliste 
er  blevet  gjort  så  meget  større,  at  enlistment-oplysningerne  lettere  kan 
noteres.  De  gamle  medlemslister  kan  anvendes,  hvor  det  er  nødven- 
digt. Denne  liste  er  under  lærerens  ledelse  og  bliver  specielt  kontrolle- 
ret af  sekretæren  for  søndagsskolen.  Læreren  benytter  klasse-organi- 
sationen, således  som  han  anser  det  for  passende  for  at  fremme  en- 
listment-programmet,  der  går  ud  på  at  formå  alle  klassens  medlem- 
mer til  at  være  tilstede. 

3.  Månedsrapporten.  Fra  klasse-medlemslisten  udarbejder  søndags- 
skolens sekretær  første  del  af  den  månedlige  rapport.  Det  er  hende, 
der  fra  klasse-medlemslisten  samler  det  faktiske  materiale,  som  søn- 
dagsskoleforstanderen, hans  rådgivere,  grensforstanderen,  distrikts- 
præsidenten  og  hovedbestyrelsen  studerer.  Hovedbestyrelsen  udarbej- 
der så  missionens  rapport,  der  sammen  med  den  månedlige  rapport 
sendes  til  Generalbestyrelsen  i  Salt  Lake  City. 

Hvorledes  man  kan  nå  målet. 

Søndagsskoleforstandere,  hvis  De  stadig  vil  studere  Deres  måned- 
lige rapporter  og  overbevise  Dem  om,  at  lærerne  har  organiseret  klas- 
serne og  bruger  enlistment-systemet,  som  det  er  foreskrevet  i  klasse- 
medlemslisten, vil  De  begynde  at  nærme  Dem  det  mål,  der  er  sat  i 
søndagsskolen.  For  at  undervise  hvert  medlem  af  Kirken  i  evangeliet 
må  vi  vide,  hvem  de  er,  hvorledes  vi  kan  få  fat  i  dem  og  så  sætte  os 
i  forbindelse  med  dem  for  at  formå  dem  til  at  komme  i  søndagsskolen. 

Bliv  ikke  modløs,  fordi  der  er  nogle,  der  siger,  at  der  er  alt  for 
overfyldt  i  vore  bygninger  til,  at  vi  kan  huse  endnu  flere  søndags- 
skole-elever. Hvis  en  sand  sidste  dages  hellig  har  en  familie,  skaffer 
han,  hvad  de  belhover.  De  kan  have  fuld  tillid  til  denne  Kirkes  leder- 
skab, at  den  vil  sørge  for,  at  der  bliver  plads  til  dem,  der  søger  søn- 
dagsskolens undervisning  under  en  søndagsskole-lærers  inspirerede 
indflydelse. 

En  stor  psykolog  sagde  engang  for  længe  siden:  »Det,  som  vi  bliver 
ved  med  at  gøre  godt,  bliver  lettere,  ikke  fordi  tingenes  natur  har 
forandret  sig,  men  fordi  vor  evne  til  at  udføre  den  er  blevet  større«. 

Hovedbestyrelsen. 

SØNDAGSSKOLEN 

Nadververs  for  maj  og  juni  1957: 

Han  lever,  Han  lever,  og  ydmygt  her 
vi  samles  at  mindes  vor  Frelser  kær. 
Som  dine  børn  vi  søger  at  lære 
at  leve  vort  liv,  Dig,  Gud,  til  ære. 


Primary 

Primary  præsidentinder,  sørg  for,  at  alle  lektiehefter  og  mapper 
opbevares  fra  år  til  år,  da  lektierne  går  på  omgang  og  derfor  vil  blive 
brugt  igen. 

Til  alle  Primary-bestyrelser  og  funktionærer:  Læs,  studér  og  gør 
alt  det,  som  den  nye  håndbog  giver  anvisning  på.  Prøv  at  forbedre 
Deres  Primary.  Hovedbestyrelsen. 


KREDSLÆRERNES  RIJDSKAR 

Formål:  At  understrege,  at  vi  i  Frelserens  ord  har  det  fuldkomne 
mønster  for  livet  og  vor  livsførelse. 

»Mæt  jer  med  Kristi  ord,  thi  se,  hans  ord  vil  fortælle  jer  alt,  hvad 
I  skal  gøre«.  (2.  Nephi  32:3). 

Verden  er  i  sandhed  syg!  Vi  erkender  alle  med  bedrøvelse  denne 
kendsgerning,  men  er  vi  klare  over,  at  der  indenfor  alles  rækkevidde 
er  en  kur  derfor?  Det  er  i  sandhed  rigtigt,  at  vor  Frelsers  belæringer 
ville  læge  alle  verdens  sorger  og  ulykker,  dersom  de  blev  fulgt  og 
efterlevet. 

Vi  ser  undertiden,  at  en  sådan  kur  virkeliggøres  i  enkelte  menne- 
skers liv.  Vore  missionærer  ser  det  mange  gange,  og  det  er  vidunder- 
ligt og  inspirerende  at  bevidne.  Når  vigtigheden  af  Kristi  ord  træn- 
ger dybt  ind  i  mænds  og  kvinders  hjerter,  omformer  de  deres  liv,  så 
det  tillempes  dette  mønster. 

Vi  er  ikke  overladt  til  os  selv  til  her  på  jorden  at  søge  blindt  efter 
det  rette.  Det  mangler  ikke  på  vejledning  og  belæring,  thi  vi  har  fået 
rigeligt  med  instruktioner  af  vor  Frelser.  Frelserens  ord  er  en  fuld- 
kommen vejledning  for  det  rige  og  gode  liv.  Det  er  altså  ikke  af  man- 
gel på  råd  og  vejledning,  at  mennesket  er  nedbøjet  af  sorg,  men  sna- 
rere på  grund  af  dets  egensindighed,  dets  forstokkethed  og  ulydighed 
mod  Kristi  råd  og  vejledning. 

Disse  ord  er  typiske  for  ham : 

»Hvorfor  ser  du  splinten  i  din  broders  øje,  men  bjælken  i  dit  eget 
øje  la'gger  du  ikke  mærke  til?«   (Matt.  7:3). 

»Se,  jeg  er  loven  og  lyset.  Se  på  mig  og  hold  ud  indtil  enden,  så  skal 
I  leve;  thi  den,  der  holder  ud  indtil  enden,  ham  vil  jeg  give  evigt  liv. 

Se,  jeg  har  givet  jer  budene;  hold  derfor  mine  befalinger«.  (3.  Nephi 
15:9,10). 

Det  var  Nephi,  som  sagde:  »Mæt  jer  med  Kristi  ord«.  Ordet  »mætte« 
er  et  meget  udtryksfuldt  ord.  Det  indebærer,  at  vi  kan  lide  hans  ord, 
at  vi  fortærer  dem  med  iver  og  glæde.  Den  holdning,  hvormed  vi  nær- 
mer os  hans  ord  og  tænker  over  dem,  er  meget  betydningsfuld,  thi 
det  afgør,  hvor  dybt  hans  ord  vil  synke  i  vore  hjerter,  hvor  ihærdigt 
vi  vil  udføre  dem.  Dersom  vi  bogstavelig  talt  holder  gilde  på  hans  ord, 
vil  vi  gang  på  gang  gå  tilbage  til  dem;  vi  vil  fordøje  fuldt  og  helt; 
vi  vil  dvæle  ved  dem;  vi  vil  antage  dem  med  åbent  hjerte  og  med  an- 
gergiven ånd.  Og  gennem  den  Helligånds  kraft  kan  vi  forstå  hans  ord, 
siger  Nephi. 

Vi  har  alt,  hvad  der  er  nødvendigt  for  at  skabe  fred  og  ro  i  verden. 
Vi  har  den  kundskab,  hvormed  vi  kan  skabe  evig  lykke.  Men  besiddel- 
sen af  denne  kundskab  alene  kan  ikke  give  os  den  lykke,  vi  søger.  Kun 
når  denne  kundskab  anvendes  i  vort  liv,  bringer  den  det  ønskede  re- 
sultat. 

Under  den  tilstundende  tid  og  gennem  hele  året  kan  vi  intet  gøre, 
som  mere  passende  vil  ære  vor  Frelser,  end  at  mætte  os  med  hans 
ord  og  adlyde  dem. 


KREDSLÆRERINDERNES 


budskab 


» Thi  se,  I  er  frie,  I  har  lov  til  at  gøre,  som  I  vil;  thi  Gud  har 

givet  jer  kundskab,  og  han  har  gjort  jer  fri«.  (Helaman  14:30). 

Formål:  At  påvise  at  handlefriheden  er  en  evig  gave. 

Vor  himmelske  Fader  har  aldrig  haft  nogen  anden  hensigt  end  at 
mennesket  skulle  have  frihed  til  at  handle  for  sig  selv.  Hele  frelses- 
planen omfatter  denne  præmis.  Gennem  hele  skriften  læser  vi  om  fri- 
hedens frugter  og  trældommens  forbandelse. 

I  Helamans  Bog  læser  vi,  hvorledes  Nephi  formanede  folket  til  at 
vende  sig  fra  deres  selviskhed  og  efterleve  Jesu  Kristi  evangelium  og 
gøre  sig  rede  til  hans  komme.  Han  mindede  dem  også  om,  at  hver  en- 
kelt havde  sin  handlefrihed.  I  hele  vort  forhold  til  vor  himmelske  Fa- 
der har  han  gjort  det  klart,  at  det  står  os  frit  for  at  vælge  den  kurs, 
vi  vil  følge. 

I  vort  daglige  liv  er  det  frihedens  guddommelige  gave,  vi  må  hæge 
og  pleje  om.  Dersom  vi  ikke  vogter  denne  kostbare  gave,  vil  vi  blive 
genstand  for  slaveri  af  mørkets  magt  i  både  vor  åndelige  og  timelige 
livsførelse. 

Vi  har  alle  set,  hvorledes  apati  og  ligegyldighed  overfor  et  værdigt 
og  godt  formål  kan  slå  det  i  stykker.  Disse  faktorer  nedbryder  viljen 
til  at  gøre  noget,  til  at  handle,  til  at  tænke,  til  at  begynde  noget,  til 
at  være  frie.  Disse  ting  er  i  sandhed  en  form  for  slaveri. 

Lad  os  passe  på  dårlige  indflydelser  og  kaste  dem  bort;  lad  os  hel- 
lere vælge  vor  himmelske  Faders  plan.  Han  har  givet  os  den  kund- 
skab og  vished,  at  vor  vilje  til  at  udfore  noget  er  fri  under  alle  om- 
stændigheder. Matthew  Arnold  forklarer  det  således: 

Men  viljen  er  fri;  sjælen  er  stærk,  klog  og  skøn.  Vi  har  stadig 
spiren  til  guddommelig  magt  i  os.  Vi  er  Guder,  skjalde,  hellige, 
helte,  dersom  vi  vil. 

For  at  nyde  de  friheder,  hvormed  vi  er  velsignet,  må  vi  respektere 
andres  rettigheder.  Vi  behøver  ikke  at  tilfredsstille  og  føje  os  efter 
vore  medmennesker  i  den  grad,  at  vi  mister  vor  egen  frihed  og  selv- 
respekt, og  vi  skulle  heller  ikke  være  så  selviske,  at  vi  påtvinger  andre 
vor  vilje.  Forståelse,  medfølelse  og  sandhed  er  grundlaget  for  frede- 
lige forhold  med  hverandre. 

Det  er  kun  i  frihed,  at  vi  kan  udvikle  vore  gudgivne  talenter  og 
glæde  os  over  muligheden  af  at  kunne  vælge  vor  livsbane,  og  vi  burde 
gøre  det  med  sund  dømmekraft,  intelligens  og  hæder,  thi  vor  himmel- 
ske Fader  har  givet  os  kundskaben. 


Dødsfald  i  Amerika 

Døden  har  atter  ramt  en  af  vore  danske  venner,  Charles  T.  Hansen, 
Los  Angeles.  Broder  Hansen  vil  endnu  være  kendt  af  mange  søskende 
i  Danmark  fra  sin  mission  i  årene  1931 — 33.  Afdøde  virkede  bl.  a.  som 
distriktspræsident  for  både  Aalborg  og  Esbjerg  distrikt,  hvor  han  ud- 
førte et  udmærket  arbejde. 

Broder  Hansen  blev  født  i  Danmark  den  5.  marts  1891  og  kom  som 
ung  mand  til  Amerika.  Han  boede  i  mange  år  i  Salt  Lake  City,  og  det 
var  også  her  han  modtog  sit  kald  til  at  virke  som  missionær  i  Den 
danske  Mission. 

Broder  Hansen  var  en  udmærket  taler  med  stærk  tro  på  det  gen- 
givne evangelium.  Han  var  en  ivrig  og  nidkær  missionær,  der  prøvede 
at  prædike  evangeliet  for  så  mange  som  muligt.  På  sin  mission  havde 
han  den  store  glæde  at  døbe  flere  personer,  hvem  han  havde  forklaret 
evangeliet  til. 

Han  og  hans  hustru  havde  et  hyggeligt  og  gæstfrit  hjem  i  Salt  Lake 
City,  hvor  mange  af  efterkrigstidens  emigranter  blev  modtaget  med 
stor  venlighed,  og  hvor  de  tilbragte  mangen  en  hyggelig  aften. 

Broder  Hansen  blev  viet  til  Astrid  T.  Pedersen  den  30.  november 
1918  i  Salt  Lake  Templet.  Vi  håber,  at  den  sorg,  som  har  ramt  søster 
Hansen,  må  mildnes  i  kommende  dage,  så  tabet  ikke  må  føles  så 
slemt.  Hun  har  dog  den  glæde  at  vide,  at  hendes  mand  var  en  Her- 
rens tjener  i  de  sidste  dage,  og  som  sådan  vil  han  modtage  sin  be- 
lønning i  (iuds  rige. 

Vi  nedbeder  Herrens  velsignelser  over  søster  Hansen. 

Orson  B.  West. 

147 


\0>n  bedaget  hædersmand  fylder  ar 

En  kendt  og  agtet  dansker  i  Utah  nåede  den  16.  marts  1957  den  høje 
alder  af  85  år.  Broder  Holger  A.  Jørgensen,  som  nu  bor  i  Ogden,  blev 
født  den  16.  marts  1872.  Fødselaren  boede  i  mange  år  i  Aalborg,  hvor 
mange  søskende  endnu  vil  huske  ham  og  hans  hustru.  Han  blev  be- 
kendt med  Kirken  og  evangeliet  i  Hadsund,  og  siden  sin  indlemmelse  i 
Jesu  Kristi  Kirke  af  Sidste  Dages  Hellige  har  han  omfattet  Kirken  og 
evangeliet  med  den  største  kærlighed  og  hengivenhed.  Tillige  med  sin 
afdode  hustru,  Maren  Jørgensen,  med  hvem  han  levede  et  langt  og 
lykkeligt  liv  i  et  yderst  harmonisk  ægteskab,  var  han  gennem  alle  årene 
en  grundpille  i  Aalborg  gren,  hvor  han  nedlagde  sin  manddomsger- 
ning  i  Kirken.  I  to  perioder  virkede  han  som  grensforstander  og  har 
som  sådan  indskrevet  sit  navn  i  denne  blomstrende  grens  historie.  I 
1949  —  i  en  alder  af  77  år  og  på  et  tidspunkt,  da  de  fleste  i  den  alder 
overhovedet  ikke  ville  tænke  på  et  sådant  foretagende  —  emigrerede 
han  sammen  med  sin  hustru  til  Zion.  Siden  da  har  han  boet  i  Ogden. 
hvor  han  har  sit  hjem  hos  sin  datter  Karen,  der  er  gift  med  Jens  W. 
Olsen,  der  for  en  snes  år  siden  virkede  som  missionær  i  Danmark.  I 
sin  datters  og  svigersøns  smukke  hjem  nyder  han  sit  otium  og  en  god 
og  kærlig  pleje. 

Broder  Jørgensen  er  fader  til  fire  børn,  som  alle  bor  i  Amerika.  Den 
ældste,  Aage  Jørgensen,  bor  i  New  York,  mens  datteren  Karen  som 
ovenfor  omtalt  bor  i  Ogden,  Utah.  De  øvrige  to  døtre,  Esther  Giessing 
og  Ellen  Løjborg,  bor  begge  i  Salt  Lake  City,  gift  med  henholdsvis  Mi- 
chael A.  Giessing  og  Rudolf  Løjborg,  begge  velkendte  i  Aalborg  gren. 

Forfatteren  til  denne  lille  artikel  har  kendt  broder  Jørgensen  gen- 
nem mange  år  og  har  været  i  hans  gæstfri  hjem  utallige  gange,  et 
hjem,  hvor  man  med  rette  kan  sige,  at  evangeliets  ånd  rådede,  og  kær- 
ligheden i  den  smukkeste  form  havde  til  huse.  Det  var  en  oplevelse  at 
besøge  broder  og  søster  Jørgensen  og  deres  børn.  Fra  min  tidligste 
ungdom  har  jeg  næret  den  største  respekt  for  dem  alle,  og  nu  omkring 
broder  Jørgensens  højtidsdag  sender  alle  hans  mange  venner  i  Utah 
og  i  Danmark  ham  vor  oprigtigste  hyldest  for  et  smukt  liv  og  et  fint 
eksempel,  som  han  har  vist  os  alle. 

Siden  fødselaren  kom  til  Utah,  har  han  været  ivrigt  beskæftiget  med 
tempelarbejde  og  blev  den  3.  juni  1951  ordineret  til  højpræst,  et  em- 
bede han  beklæder  med  ære  og  værdighed. 

Vi  sender  broder  Jørgensen  vore  bedste  tanker  og  ønsker  og  siger 
ham  tak  for  hans  smukke  eksempel,  som  han  gav  os,  da  vi  var  unge 
og  trængte  til  det.  Må  Herrens  rigeste  velsignelser  være  med  ham  i 
hans  livsaften,  så  den  må  forme  sig  lys  og  lykkelig,  er  vort  oprigtige 
ønske  og  inderlige  bøn. 

Orson  B.  West. 


148 


PERSONLIGE  NYHEDER  FRA  NÆR  OG   FJERN 


FØDSELSDAGE: 

NYBORG:  Den  1.  maj  fylder  søster  Ingeborg  Antonia  Sørensen  70  år. 
Hjertelig  til  lykke! 

AALBORG:  Den  4.  maj  fylder  broder  Christian  Jensen  65  år.  Hjerte- 
lig til  lykke ! 

Den  6.  maj  fylder  søster  Charlotte  Thomsen  75  år.  Hjertelig  til  lykke! 

AARHUS:  Den  6.  maj  fylder  broder  Jens  Anton  Jensen  75  år.  Hjerte- 
lig til  lykke! 

Den  25.  maj  fylder  søster  Henriette  Christine  Jensen  90  år.  Hjertelig 
til  lykke! 

AMAGER:  Den  7.  maj  fylder  søster  Agnes  Ingrid  Ragnhild  Olsen,  Ty- 
cho Brahes  allé  18,  65  år.  Hjertelig  til  lykke! 

Den  28.  maj  fylder  søster  Ingeborg  Jensine  Schæffer  60  år.  Hjertelig 
til  lykke ! 

KØBENHAVN:  Den  12.  maj  fylder  broder  Simon  Johan  Odgert  Thom- 
sen, Nyhavn  42  B,  60  år.  Hjertelig  til  lykke! 

Den  14.  maj  fylder  broder  Carl  Christian  Christensen,  Søstjernevej 
2,  60  år.  Hjertelig  til  lykke! 

Danmarksmester:  Atter  i  år  blev  broder  Egon  Auerbach,  Køben- 
havn, danmarksmester  i  vægtløftning,  letsværvægt,  den  17.  marts  ved 
at  løfte  ialt  345  kg.  Til  lykke,  broder  Auerbach! 

Nyt  fra  U.S.A.:  Orla  og  Henny  Rasmussen,  tidligere  København,  sen- 
der fra  deres  hjem  i  Salt  Lake  City  de  bedste  hilsener  til  søskende  i 
den  danske  mission  med  meddelelse  om,  at  de  den  8.  marts  har  fået 
en  søn,  der  har  fået  navnet  Kennie.  Stjernen  onsker  bjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Grant 
J.  Smith,  viedes  den  18.  marts  i  Logan  Templet  til  Gail  Hobbs.  Stjer- 
nen ønsker  hjertelig  til  lykke! 

Bryllup  i  U.S.A.:  Tidligere  missionærer  i  den  danske  mission,  Fran- 
cille  Hansen  og  Benworth  S.  Hansen,  viedes  den  19.  april  i  Salt  Lake 
Templet.   Stjernen  ønsker  hjertelig  til  lykke! 


Bryllup  i  U.S.A.: 

Den  3.  august  1956  viedes  i  Ida- 
ho Falls  Templet  Inge  M.  Lassen, 
datter  af  Arne  og  Edith  Lassen, 
tidligere  Randers  gren,  til  David 
W.  Miller,  Driggs,  Idaho.  Stjernen 
onsker  hjertelig  til  lykke! 

INDSAT: 

Under  distriktskonferencen  i  København  den 
10.  februar  blev  broder  Torkil  Dressø  indsat 
som  distrikspræsident  for  København  distrikt. 
Broder  Dressø  er  født  den  27.  marts  1899  og 
stammer  fra  Holbæk,  hvor  hans  fader  drev  et 
hvidtøls-bryggeri.  Han  kom  til  København  i 
1937,  hvor  han  siden  har  haft  bopæl. 

Broder  Dressø  blev  døbt  i  Kirken  den  23.  ja- 
nuar 1955  og  blev  ordineret  til  ældste  den  12. 
juni  1955.  Han  har  været  assisterende  sekre- 
tær i  København  gren  i  et  år  og  fra  december  1956  indtil  sin  indsæt- 
telse som  distriktspræsident  1.  rådgiver  i  grenen. 

Vi  beder  Gud  velsigne  præsident  Dressø  i  det  store  kald,  der  er  på- 
lagt ham. 


CD 


Å BEHANDLINGER 


AALBORG: 

11.  marts: 

John  Aries  Sørensen,  døbt  af 
ældste  Holger  B.  C.  Tychsen, 
håndspålæggelse  af  ældste  Ray- 
mond D.  Christensen. 

Per  Aries  Sørensen,  døbt  af 
ældste  Holger  B.  C.  Tychsen, 
håndspålæggelse  af  broder  Anton 
Falden. 

Per  Kristiansen,  døbt  af  ældste 
William  Loveless,  håndspålæggel- 
se af  ældste  Holger  B.  C.  Tychsen. 

AMAGER: 

10.  marts: 

Erik  Harry  Scharff,  døbt  af 
broder  Harry  Petersen,  håndspå- 
læggelse af  broder  Julius  Madsen. 

Ane  Marie  Scharff,  døbt  af  æld- 
ste Mac  Madsen,  håndspålæggelse 
af  broder  Harry  Petersen. 

KØBENHAVN: 

17.  februar: 

Dorthea  Linnet,   døbt  af  ældste 


Richard    W.    Jensen,    håndspålæg- 
gelse   af    ældste    Richard   Morten- 
sen. 
2  4.  marts: 

Gunnar  Weigert,  døbt  af  ældste 
Neldon  M.  Oborn,  håndspålæggel- 
se af  ældste  Bryce  Jackman. 

RANDERS: 

16.  marts: 

Doris  Marie  Handberg  Mou- 
gaard,  døbt  af  ældste  Barr  Peter- 
sen, håndspålæggelse  af  ældste 
M.  Gene  Lamb. 

SKIVE: 

2  4.  marts: 

Camilla      Christiansen      Rytter, 

døbt  af  ældste  James  Wyman 
Christiansen,  håndspålæggelse  af 
ældste  Boyd  D.  Friel. 

Ilse  Vind  Pedersen,  døbt  af  æld- 
ste James  Wyman  Christiansen, 
håndspålæggelse  af  ældste  Boyd 
D.   Friel. 


Vi  ønsker  de  nye  søskende  hjertelig  til  lykke  og  velkommen  i  Kirken! 

G.U.F.-STÆVKET 

afholdes   i   København  den  29.  og  30.  juni. 

Sørg  for  at  planlægge  Deres  ferie  til  dette  tidspunkt,  og 

begynd  allerede   nu  at  spare  penge  sammen  til   rejsen! 

Vi   mødes  alle  sammen  til   STÆVNET! 

Hovedbestyrelsen. 


VELSIGNELSER: 

AMAGER:  3.  marts:  John  Lieberkind  Pedersen  og  Anne  Lise  Jørgen- 
sen Pedersens  søn,  Harry  Kim  Lieberkind  Pedersen,  velsignet  af  bro- 
der Harry  Petersen. 

Harald  Christensen  og  Esther  Kristine  Jensen  Christensens  søn, 
Robert  Christensen,  velsignet  af  ældste  Enoch  Henriksen. 

ESBJERG:  3.  marts:  Aage  Therkild  Hansen  og  Inger  Elisabeth  Tag- 
mose  Hansens  søn,  Lars  Valdemar  Hansen,  velsignet  af  sin  fader. 

ODENSE:  10.  februar:  Kristian  Alexander  Grundt  Larsen  og  Gerda 
Annelise  Bechmann  Nielsen  Larsens  søn,  Lars  Henrik  Grundt  Larsen, 
velsignet  af  broder  Terje  Schiller. 

3.  marts:  Edmund  Peter  Nielsen  og  Lis  Solbjerg  Madsen  Nielsens 
søn,  Jerry  Solbjerg  Nielsen,  velsignet  af  broder  Terje  Schiller 

ORDINATIONER: 

ODENSE:  20.  januar:  Poul  Helge  Becker  Pedersen  ordineret  til  æld- 
ste af  missionspræsident  Holger  P.  Petersen. 

10.  marts:  Niels  Ove  Søgaard  Andersen  ordineret  til  diakon  af  bro- 
der Terje  Schiller. 

RANDERS:  3.  februar:  Peder  Reinhold  Andersen  ordineret  til  diakon 
af  missionspræsident  Holger  P.  Petersen. 

KØBENHAVN:  17.  februar:  Johannes  Rudolf  Lund  ordineret  til  lærer 
af  ældste  Darrel  C.  Hintze. 

17.  marts:  Holger  Vilhelm  Jensen  ordineret  til  diakon  af  ældste  Ho- 
ward Johnson. 

AALBORG:  24.  marts:  Paul  Ejgil  Andersen  Falden  ordineret  til  ældste 
af  missionspræsident  Holger  P.  Petersen. 


DØDSFALD: 

FREDERIKSHAVN:  Den  28.  februar  er  broder  Johan  Bolander,  Kvissel, 
død,  86  år  gammel.  Æret  være  broder  Bolanders  minde! 

EMIGRATIONER: 

ODENSE:  Den  10.  januar  er  Bente  Kristiansen  emigreret  til  Pocatello, 
Idaho. 

RANDERS:  Den  28.  marts  er  Erik  Bryldt  med  hustru  og  tre  børn  emi- 
greret til  Hamilton,  Ontario,  Canada. 


UDELUKKELSE: 

KØBENHAVN:  4.  marts:  Holger  Østberg. 

MISSIONÆRFORFLYTTELSER: 

18.  marts:  George  A.  Miekelsen  fra  Slagelse  til  Amager. 
Frank  Stanley  Poulsen  fra  Amager  til  Slagelse. 
1.  april:     Ronald  Anderson  fra  Herning  til  Glostrup-København. 

William  D.  Loveless  fra  Aalborg  til  Glostrup-København. 

Jay  Thueson  fra  Aalborg  til  Herning. 

Tagg  Hundrup  fra  Slagelse  til  Aalborg. 

Paul  Christensen  fra  Odense  til  Aalborg. 

Larry  Stucki  fra  Løgstør  til  Odense. 

Phillip  Anderson  fra  Løgstør  til  Slagelse. 

Elray  Pedersen  fra  København  til  Skive. 

Perry  Petersen  fra  Vejle  til  Horsens. 

James  Christiansen  fra  Skive  til  Vejle. 

Tim  Malan  fra  Horsens  til  København. 


MISSIONÆRANKOMST: 

Med  »Berlin«  fra  New  York  er  Russell  Soren- 
sen,  søn  af  tidligere  missionspræsident  Ed- 
ward H.  Sorensen,  den  9.  april  ankommet  til 
den  danske  mission,  beskikket  til  at  arbejde  på 
Bornholm. 

Vi  byder  ældste  Russell  Sorensen  hjertelig 
velkommen  til  den  danske  mission. 


MISSIONÆRAFLØSNING: 

Den  15.  marts  er  Jeremy  C.  Sorensen  fra 
Burbank,  Californien,  blevet  hæderlig  afløst 
fra  sit  arbejde  i  den  danske  mission  efter  sidst 
at  have  arbejdet  i  København. 

